Bukedde Online - Micho ne Bobby ku minzaani\nNsimbe agenze na ssanyu\nVilla ekyalidde Entebbe mu liigi ng'abazan...\nLEERO (Lwakusatu), omutendesi wa Cranes, Micho Sredojevic asisinkana bannamawulire omulundi ogusoose okuva Cranes lwe yawanduka mu za Afrika wiiki ewedde\nLEERO (Lwakusatu), omutendesi wa Cranes, Micho Sredojevic asisinkana bannamawulire omulundi ogusoose okuva Cranes lwe yawanduka mu za Afrika wiiki ewedde. WILLIAMS DAVID KIBANGA NE LYDIA MBASEGE bakulaze enjawulo wakati we ne Bobby Williamson gwe yaddira mu bigere.\nAbazannyi abazuuliddwa Bobby:\nGodfrey Walusimbi; ebintu bya Nistroy Kizito byali tebitegeerekeka bulungi, ng'oluusi agamba nti ajja ate nga talabikako, ne kiwaliriza Bobby okuteekawo Jjajja Waalu eyali asinga nnamba 3 mu liigi ya Uganda mu biseera ebyo.\nYazannya bulungi omupiira gwe ogwasooka nga Cranes ezannya ne Angola ku bugenyi mu 2012 mu z'okusunsulamu abeetaba mu World Cup.\nE Namboole ku gwa Senegal, yaddamu okukakasa nti asobola okuzannyira ttiimu y'eggwanga.\nIsaac Isinde; Isinde yalwawo ng'azannya bulungi mu liigi kyokka nga tewali amulaba wabula bwe yeegatta ku St. George eya Ethiopia, Bobby n'amuyita mu bwangu.\nEmma Okwi; Omutindo gwe yayolesa mu Simba (Tanzania) ku mulundi ogwasooka gw’awaliriza Bobby okumuyita kyokka emipiira egisembyeyo, talabiseeko lwa ffoomu mbi.\nHenry Kalungi; Waliwo ekiseera Kalungi we yabeereranga mu kisenge wakati ne Andy Mwesigwa nga kizibu okulowooza nti ayinza okukivaamu.\nMoses Oloya; Yamala ebbanga ddene ku katebe okutuusa lwe yawamba ennamba nga Dan Wagaluka asuuliddwa.\nDennis Guma; okulwala kwa Simeone Masaba kwaleeta Guma mu nnamba esooka ku Cranes. Bobby yali atera okumuyita naye ng'abeera ku katebe. Yasookera ku gwa Liberia e Kampala mu 2013.\nGeofrey Kizito Baba; Yasooka kulabikira mu ttiimu ya bali wansi w’emyaka 20 era ku mupiira gwa Ghana e Nakivubo lwe yasooka okuzannya. Ku gwa Liberia e Liberia mu 2012 mu baali bagenda mu World Cup ya 2014, Bobby n’amuwa ennamba etandika.\nYunusu Ssentamu; Ye yali omuteebi wa Uganda mu CHAN ku ntandikwa y’omwaka guno. Wadde Micho tamukozesezza nnyo mu kampeyini eyaakaggwa, toyinza kumuggyako kya kumuvumbula.\nKhalid Aucho; Okufaananako ne Kizito Baba, yajja mu Cranes oluvannyuma lw’okuzannya omupiira omulungi mu y’abali wansi w’emyaka 20. Kuno bw’ogattako eky’okuba nti yeegatta ku Tusker mu biseera ebyo, Micho yayanguyirwa okumuyita ku ttiimu enkulu.\nFarouk Miya; Miya yeegasse ku Cranes omwaka guno oluvannyuma lw’okuzannya obulungi mu gy’omukwano mu mipiira Cranes mwe yeetoolooledde egya 'Cranes Namutima'. Wadde alina emyaka 19 gyokka, Micho amumatira era emipiira egisinga mu kampeyini ya Afrika abadde agitandika.\nBrian Majwega; Yasooka kwaka mu CECAFA omwaka oguwedde, Micho kwe kutandika okumuyita, era y’omu ku babadde bakyalina omukisa ku Cranes nga bazannyira waka.\nBobby (ku kkono) ng'afala-asira omuzannyi nga tannayingira kisaawe.\nSavio Kabugo; Kabugo yatandikira mu CHAN omwaka guno okwefuga ekisenge kya Cranes. Mu kampeyini eno, emipira gyonna agizannye oluvannyuma lwa Micho okusuula Isaac Isinde ate n’alekeraawo okuyita Henry kalungi.\nKizito Luwagga; Yasooka kuzannya Liberia e Namboole omwaka oguwedde era tebyasooka kutambula bulungi kyokka emipiira egizzeeko abadde muzannyi buli omu gwe yeenyumirizaamu ate ng'asobola okukwatirira omupiira.\nlKyokka ebitone bya Bobby ne Micho biremeddwa okutwala Uganda mu za Afrika.\nBalemedde watono okutwala Cranes mu za Afrika; Bobby yagezaako emirundi esatu, kyokka n'alemererwa okukuba Kenya e Namboole mu za 2010 ate mu 2012, Zambia n'etuggyiramu mu peneti. Ku mulundi guno, Micho yabadde yeetaaga akabonero kamu ku Guinea naye byagaanyi.\nBombi Mulindwa ye yabaleeta. Bobby yeegatta ku Cranes mu 2008, Mulindwa n’amugoba mu 2013 n'aleeta Micho, eyali yaakagobwa e Rwanda.\nBobby yawangula CECAFA mu mwaka gwe ogwasooka sso nga Micho yamulema. Cranes yakubiddwa Rwanda mu CECAFA kyokka mu kwekaza Micho yavaayo n’agamba ng'ebigendererwa bye bwe bitaali kuwangula wabula okutendekerayo abaana be yali agenda okuzannyisa mu CHAN. Kyokka ne mu CHAN teyava mu kibinja.\nMicho awa omupiira obudde. Kyalinga kizibu okusanga Bobby ng'alaba emipiira gya liigi. Ebiseera ebisinga yagambanga nti “Ttiimu yange ngimanyi” era nga kizibu nnyo Bobby okuyita omuzannyi nga tazannya gwa 'pulo'. Micho alaba emipiira egisinga.\nMicho asobodde okufunira Cranes emipiira gy’omukwano mingi okusinga ku gya Bobby. Ku Micho, kumpi buli Cranes lw'ebadde egenda okuzannya omupiira ogw’amaanyi ng'esooka n’efunayo ogw’omukwano.\nMagogo yategeeza nga FUFA bw’egenda okukola ekisoboka okufuna egy’omukwano egiwerako kubanga baali bakizudde nti giyamba Cranes.\nBobby teyawulirwako mu luvuuvuumo lwonna olw’okutunda abazannyi ku Micho kiyitiridde. Waliwo n’abalowooza nti oluusi asoowogana n’abazannyi lwa kugaana kubatunda.\nMicho aludde mu Afrika; omwaka ogujja aweza emyaka 14o kuva lwe yaleetebwa SC Villa mu 2001. Ng'oggyeeko Villa, atendeseeko Orlando Pirates, St George eya Ehiopia, n'endala. Bobby yajja mu 2008, bwe yagobwa n'agenda mu Gor mahia (Kenya).\nBobby teyakubwako Namboole; Bobby y'omu ku baafula Cranes ttiimu etewunyikamu e Namboole. Yazannya ezimu ku ttiimu zibbingwa nga Senegal kyokka tewali yamukubira Namboole. Micho\nlikodi eno agiggyeewo omwaka guno bwe yakubiddwa Togo 1-0.\n'Abasiraamu tusaana twegatte\n'Obudde bwa kafiyu busaza mu sswala z'ekisiibo'


Bukedde Online - Ebbinu lya Ssekukkulu lyavaamu amaziga: Baze yangoba lwe kwewaggula ne ngenda mu ndongo\nEbbinu lya Ssekukkulu lyavaamu amaziga: Baze yangoba lwe kwewaggula ne ngenda mu ndongo\nEbitta obufumbo mu nnaku enkulu\nOMWEZI gwa December bwe gutandika bangi baba mu keetalo anti abatabeera mu kugula ngoye mpya waakiri babeera mu kunoonya misono gya buviiri eginakuba abalogo. Kino kitegeeza nti December mwezi gwa bikujjuko.\nNaye ng’Abaganda bwe baagera nti ekinyumu ekingi kireka emmese obuwuulu, ne mu biseera bino ssinga omuntu teyeekomako kyangu okukifuuwa ng’akizza munda, anti ng’omukwano gusasise.\nNnaalongo Rebecca Agali ow’e Katwe agamba nti by’alabye mu bikujjuko by’ennaku enkulu tebiyinza kumuva mu mutwe era ennaku enkulu bwe zituuka n’afuna n’omukisa gw’okugabanako n’abalala tayinza kulemwa kubabuulirako bye yalaba.\n“Emyaka ng’ebiri emabega e Katwe eyo gye nsula ku baliraanwa bange, omukazi yalina akabaga ke yali ayagala okugendako ne banne nga Decembre 23. Yasaba bba kyokka n’amugaana ye n’awalaza empaka n’agenda.\nOmusajja olwakomawo nga munne Ebbinu lyavaamu amaziga... tamukubako kya mulubaale, ng’agula kkufulu ndala, ng’agiteeka ku luggi ng’agenda waabwe.\nOmukazi agenda okudda ku ssaawa nga 7:00 ez’ekiro ng’oluggi lusibe ne gamwesiba. Yasalawo okudda mu banne era gye yasula.\nEnkeera yakomawo ng’alowooza nti munne akomyewo naye teyamulabako. Ennaku enkulu bwe zaggwa omusajja n’akomawo ne mwana muwala ng’akwata kkubo kudda waka.\nWabula omusajja yamugaana okuyingira era obufumbo bwabwe awo we bwakoma.\nNg’oggyeeko abo, Agali agamba; Mu 1999 twali mu kyalo e Busoga omukyala ng’agenda alimba muganzi we nti ali waka kumbe yali agenze mu ndongo mu bubba.\nNaye eby’embi nga binajja, mu bbaala mwe yali abasajja bwe baalwana eccupa yasibira ku mutwe gwa muwala!\nOmusajja olwabitegeera yagambirawo omukyala bikomye wano. Hajjati Nazifah Namwanje w’e Kireka agamba nti ; Mu 2017 muliraanwa wange yatta mukazi we mu bikujjuko bya Ssekukulu n’okutuusa kati omusajja akyali Luzira.\nKu Ssekukkulu kwennyini omusajja ng’agenda mu ndongo, yaleka mukazi we bafunyeemu obutakkaanya olw’okugaana okumutwala.\nOmusajja bw’adda ekiro oba omukazi yamugamba ki tewali yamanya omusajja ng’ava mu mbeera, olw’ettamiiro yasamba omukazi awabi era omukazi olwagwa eri ng’akala!\nOmusajja bamukwata na kati akyali Luzira baamusalira gwa butemu!\nYe Nuuru Nassanga omukulu mu kubuulirira abafumbo agamba nti ng’oggyeeko ebintu abaamawulire bye basobola okutuusa ku bantu, bingi ebitamanyika ebibaawo mu bafumbo mu biseera by’ebikujjuko by’ennaku enkulu.\nNassanga agamba nti ebikujjuko by’ennaku enkulu kyangu nnyo okuleka amaka nga gaabulukuse elw’ebyo abantu bye batera okukoleramu.\nEbizza enkolagana wakati wa nnyazaala ne mukaamwana


Bukedde Online - Amuriat avunaaniddwa okutuula ku mmotoka waggulu\nAmuriat avunaaniddwa okutuula ku mmotoka waggulu\nAmuriat ng’ali mu maaso g’omulamuzi Abdullah Kaiza mu kkooti y’e Kakumiro.\nPATRICK Oboi Amuriat avuganya ku bwapulezidenti ku kkaadi ya FDC abadde akyewozaako ku misango gy'okutomera aduumira poliisi mu disitulikiti y'e Mbarara, John Rutaagira, ate kkooti mu disitulikiti y'e Kakumiro n'emuvunaana okutuula waggulu w'emmotoka ye ng'agenda awuubira abawagizi be.\nYasimbiddwa mu maaso g'omulamuzi wa kkooti ento, Abdullah Kaiza, ku Lwokuna eyamusomedde emisango gy'okutuula waggulu ku mmotoka ng'agenda awuubira ku bawagizi be, ekintu ekimenya amateeka agafuga eby'entambula, okusinziira ku nnoongoosereza eyakolebwa mu 2020, akawaayiro nnamba 126 (1).\nOmulamuzi Kaiza, era yasomedde ddereeva wa Amuriat ayitibwa Michael Ekomoloit emisango gy'okukozesa obubi oluguudo ekintu ekiteeka obulamu bwe n'obw'abalala mu matigga.\nOludda oluwaabi nga lukulembeddwamu Stanley Sabunyo, lwategeezezza nti abawawaabirwa emisango baagizza nga January 7, 2021 ku kifo ekiyitibwa Kasalaba ekiri ku luguudo oluva e Kibaale okudda mu disitulikiti y'e Kakumiro, nga batambulira mu mmotoka ekika kya Toyota Land Cruiser nnamba- UBF 042E.\nSabunyo era yategeezezza kkooti nti okunoonyereza ku misango gyonna kwawedde n'asaba omulamuzi okubawa ekibonerezo ekibagwanira.\nWabula munnamateeka w'abawawaabirwa, Franklin Byekitiinisa, yategeezezza nti abantu be baatwaliddwa mu kkooti nga ziyise mu ssaawa 12:00, ekimenya amateeka n'asaba kkooti ekkirize bayimbulwe kubanga kyabadde kizibu okufuna ababeeyimirira.\nByekitiinisa, era yategeezezza kkooti nti Amuriat kandideeti eyeesimbyewo ku kifo\neky'obuvunaanyizibwa ate ng'ennaku z'okunoonyezaako obululu zigenda ziggwaayo n'asaba omulamuzi akkirize okuyimbula abavunaanibwa awatali bukwakkulizo bwa kusooka kufuna babeeyimirira.\nOluvannyuma omulamuzi yakkirizza okuyimbula Amuriat ne ddereeva we ku kakalu ka mitwalo 50 buli omu ezitali za buliwo. Ddereeva kkooti yamulagidde agiwe ne kkopi ya ppamiti era olwakikoze n'abayimbula.\nOmusango kkooti yagwongezzaayo, abawawaabirwa ne balagirwa okuddamu okweyanjula mu kkooti yeemu nga February 3, 2021.\nYe Amuriat yeewuunyizza poliisi okumuvunaana omusango gw'okuwuubira ku bawagizi be waggulu ku mmotoka ye kyokka nga baasoose kumusibira mu mmotoka ye ku poliisi y'e Kakumiro we yamaze kumpi essaawa nnya nga tebamutwala mu kkooti.\nBwebajja: Omukazi aduumira atya ekibinja ky'abazigu ne batemaatema abantu 28?


Bukedde Online - Owa capati asse gw'asanze asinda omukwano ne mukyala we\nOmugenzi Kalulu n’omu ku bakazi be.\nOMUSAJJA ow'abakazi ababiri bamufumise ekiso n'afa oluvannyuma lw'okukwatibwa lubona ne muk'omusajja gw'agambibwa okusigula.\nAli Kalulu 37 ye yattiddwa nga kigambibwa nti Yakubu Isabirye 28 akola ogw'okusiika capati mu kabuga k'e Nambale ye yamusse oluvannyuma lw'okumusanga ne mukazi we Lydia Namukose 23.\nBaabadde Nabukone mu ggombolola y'e Nambale mu distulikiti y'e Iganga.\nOmugenzi baamutidde mu maka g'atwala ebyokwerinda mu ggombolola eno, (GISO) Joseph Ssande nga baabasanze mu kimu ku bisenge by'omu nnyumba.\nKansala w'eggombolora eno, Patrick Meme yagambye nti omu ku bakyala ba Isabirye ayitibwa Winnie Amumpiire yalabye omugenzi ng'ayingira mu nnyumba ne mugya we Lydia Namukose kwe kugenda n'atemya ku bba eyagenze n'ekiso n'amufumita.\nMeme yagambye nti omugenzi we baamufumise ekiso mu kifuba yavuddemu omusaayi mungi era bwe yamaze okumufumita Isabirye ne mukyala we ne badduka omugenzi\nn'afa nga baakamutuusa mu ddwaaliro e Iganga.\nMeme yagambye nti omugenzi aludde ng'asigula muka Isabirye n'alumiriza mukyala wa GISO, Zubeda Kampi okubeera nga yabadde amumukwanira nga n'ensonga zatuukako mu ba LC ne poliisi wabula omugenzi n'amulemerako.\nAbatuuze mu kitundu bategeezezza nga Isabirye bw'amaze ekiseera ng'alabula omugenzi okuva ku mukazi we era ensonga zibadde zaagenda mu boobuyinza\nAbatuuze baanenyeza GISO Joseph Ssande Kafufu atwala ebyokwerinda okuleka amaka ge ne gabeeramu ebikolwa bino.\nWabula Kafufu yagambye nti omugenzi n'omukazi gwe baamusanze naye bombi babadde bakozi be mu nnimiro nga naye abadde awulira oluvuuvumo nti baagalana\nkyokka ng'ekituufu takimanyi ate nga kizibu kya kubiyingiramu.\nN'agamba nti eky'okukolera obwenzi mu maka ge abadde tabimanyi era mu kiseera omusajja ono we baamuttidde yabadde taliiwo.\nSsentebe w'ekyalo, Philimon Balyejusa yategeezezza nga Isabirye bw'azze abaloopera ku ky'omugenzi okumusigulira omukazi we era ne bagezaako okumukomako wabula n'agaana okukyusaamu.\nKyokka yavumiridde ekikolwa ky'okutta omuntu nti kikyamu kubanga naye eyakikoze tagenda kubeera na mirembe nga kati agenda kuleka amaka ge n'abakazi babiri nga yeekwese. Yasabye abantu okwewala okutwalira amateeka mu ngalo nga baliko ekibanyiizizza.\nPoliisi ng'ekulembeddwa akulira okunoonyereza ku poliisi e Iganga, Andrew Bumba baagenze mu kitundu kino ne batandika okunoonyereza ku butemu buno.\nBaakutte omu ku bakyala ba Isabirye, Winnie Amupiire abayambeko mu kunoonyereza.\nOmwogezi wa poliisi mu kitundu kya East Busoga, James Mubi yavumiridde ekikolwa kino n'ategeeza nga bwe batandise omuyiggo gwa Isabirye ku musango gw'okutta omuntu.\n▶ Supreme Mufti akuutidde abagenda okukola ebigezo\nOluguudo olupya oludda e Jinja lwakusasulira - Alinange\nAbantu 400 balinze kavu ku kugaziya Northern By Pass


Ugafode Microfinance Bank Bawuliriza 0800223900 – Uganda Today\nAba Ugafode Microfinance Bank nga basinziira ku kitebe kyaabwe e Wandegeya mu Kampala ku kizimbe kya Silver Arcade nga oleeze obwanga mu YMCA, bateegeeza abantu ababuli ngeri nti bawereeza ba kasitoma mungeri nnyingi.\nBiki byewandyagadde okummanya nga oggulawo akawunta nabo?\nBank eno, esaba ebintu bitono ddala okusobola okubegattako nga ozze kukitebe kyaabwe ekikulu oba nga ogeenze ku mattabi gaabwe agenjawulo mu Ggwanga lyonna, oba nga otuukiridde ba agenti baabwe.\nBino byolina okubawa nga akawunta eggulwaawo.\nAkafanaanyi kamu (1) aka passpoota.\nKoppi y’endaga muntu\nEmitwaalo ebiri (20,000) eziggulawo akawunta.\nBwooba obeggasseeko, oba osobola okusaba okufuna looni okusobola okutambuza emirimu gyo nga teweralikiriide kunsasula kuba looni zaabwe ziriko amagoba amasaamusaamu ate era n’engeri ey’okusasulamu nyangu ddala.\nBusiness loan (Looni eyobyobusubuuzi)\nBwooba oyagala okufuna Looni oli waddembe okutuukiriira manager ku ttabi lyaabwe lyonna, oba okutuukiriira ekitebe kyaabwe ekikulu e Wandegeya.\nBagaba looni nnyingiko nga muno mulimu.\nAgriculture (eyo ebyobulimi)\nSchool fees (okusomesa abaana)\nBusiness loan (eyo byobusubuuzi)\nFinancial inclusion for refugees (Okkola ku by’entereka ya sente eri abo ababundabunda) nendala eziwerako.\nAgriculture loan (Looni eyobyobulimi)\nMungeri eyenjawulo okusobola okutuusa obuwereeza bwaabwe eri buli muntu, Ugafode Microfinance Bank LTD (MDI), balina bakituunzi nga bano omulimu gwaabwe gwa kulaba nti ba kasitoma baabwe tebajula.


Updated: 43 min 35 sec ago Eyali maneja wa Namubiru kati akola bwakanyama?\nMuganda w’omuyimbi Iryn Namubiru era nga ye yali akola nga maneja we okumala ebbanga, yasangiddwa mu bbaala ya Space ng’ayimiridde okumpi ‘n’omuggaga’ omu eyabadde n’ebyana ebiwerako kyokka ng’alinga eyaweereddwa...\nKituufu ab’e Luweero Olungereza lubatawaanya?\nPULEZIDENTI Museveni awadde abamu ku baabadde bamuwuliriza akabbo k’enseko bw’ategeezezza nti abantu b’e Luweero Olungereza lubatawaanya. “Abantu b’e Luweero Olungereza lubatawanya. Ssi mmwe mwekka...\nAbakulembeze b'amawanga balemeddwa okukkaanya ku nkozesa y'omugga Kiyira\nFri, 06/23/2017 - 07:59\nEnteeseganya zaakomekkerezeddwa ku Lwokuna n’olukiiko lwa bakulembeze ba mawanga olwatudde mu maka g’obwa pulezidenti Entebbe. Olukung'ana luno lumanyiddwa nga Nile Basin Summit nga lwatandika Lwakubiri....\nBINO BYE BIKULU EBIRI MU BUKEDDE W’OLWOKUTAANO EYAFULUMYE EDDA\nThu, 06/22/2017 - 20:42\nBINO BYE BIKULU EBIRI MU BUKEDDE W’OLWOKUTAANO EYAFULUMYE EDDA Abantu ba Ssebaana Kizito bali ku bunkenke bwe kizuuliddwa nti ‘situlooko’ yamukubye n’obwongo. Mulimu abafumbo abatabukidde ku...\nRugby Cranes erumbye Kenya namutima\nOmutendesi wa Rugby Cranes, John Duncan asudde abazannyi basatu abamu ku baali mu ttiimu eyasooka okuzannya Kenya mu kikopo kya Elgon Cup e Lugogo. Ttiimu esitudde enkya ya leero okugenda e Kenya okudding’ana...\nBasudde obubuzi okumpi n'amaka g'obwapulezidenti e Nakasero\nBYA BENON NSUBUGA POLIISI etandise omuyiggo gw'abavubuka abaasudde obubizzi e Nakasero okuliraana amaka g'Obwapulezidenti. Obubizzi buno kigambibwa bwasuuliddwa abeeyita aba Jobless Brotherhood...\nOmusirikale akubye embwa amasasi agagittiddewo n'agiresa obwana; Bannannyiyo bamututte ku Poliisi\nOMUJAASI avudde mu mbeera n'akuba embwa amasasi musanvu n'agitta ng’agiranga kumuluma. Omujaasi ono atategeerekese mannya yabadde agenze ku kkampuni ya Method construction esangibwa e Mpererwe e Katalemwa...\nAba UYD bayimbudde abagenda okukuuma akalulu ka Bobi Wine\nABAVUBUKA ab'ekiwayi kya DP ekya UYD bataddewo abantu 279 abagenda okuweebwa omulimu gw'okukuuma akalulu ka Bobi Wine ak'e Kyaddondo East okulaba nga akalulu ke tekabbibwa wadde okubulankanyizibwa. ...\nThu, 06/22/2017 - 17:41\nHAJJI Harunah Ssemakula 45, eyasinga okugabana ettaka ly’ebibira e Wakiso, ayanise RDC Ian Kyeyune mu kakiiko k’ettaka nti ye yamuyambako okufuna ebyapa 43 ku ttaka lino! Ssemakula nnannyini kkampuni...\nOmusirikale akubye embwa amasasi agagittiddewo; Bannannyini mbwa bamututte ku Poliisi\nOMUJAASI avudde mu mbeera n'akuba embwa amasasi musanvu n'agitta ng’alinga okumuluma . Omujaasi ono atategeerekese mannya yabadde agenze ku kkampuni ya Method construction esangibwa e Mpererwe e Katalemwa...\nOkuwa abaana b'oku nguudo ssente gufuuse musango\nETTEEKA ly’okukwata n’okukangavvula abantu abasangibwa nga bawa abaana b’oku nguudo ssente n’ebyokulya ligguse. Minisita w’ensonga z’abaana Florence Nakiwala Kiyingi ategeezezza nti ekitongole ekivunaanyizibwa...\nOmuliro gukutte Barracks e Kireka\nOMULIRO oguvudde ku masannyalaze gusaanyizzaawo ebintu by'abantu mu Barracks e Kireka , negusanyaawo ebintu by'abantu ebisoba mu bukadde , ng’etabwe eva kwomu kubabadde basulako waya z’amasanyalaze ezeegasse...\nAbadduka e South Sudan okwesogga Uganda baweze akakadde!\nAbantu abakununkiriza mu kakadde be baakesogga Uganda nga badduka ekibabu okuva e South Sudan bukyanga lutalo lubaluka mu ggwanga eryo mu 2013. Abaana 2,000 be beesogga Uganda okuva e South Sudan buli...\nOmukyala awangudde empaka z'okulya n'awuniikiriza ababadde bamuwakanya!\nTAATA w’omwana wange yankyawa lwa kulya nnyo oba muwakana mungulire omugaati mulamba n’obuugi . Omuwala eyategeerekeseko erya Grace ng’akolera mu katale ka baazirwanako e Wandegeya ng’atunda...\nAba UYD bayimbudde abagenda okukuuma akalulu ka Boi Wine\nBya RONALD MUGENYI, S. TEBUSEEKE, REGINAH NALUNGA NE MOSES NYANZI Kati bw’aba agenda awantu nga gye yabadde mu muluka gw’e Gayaza eggulo, wasookayo mmotoka ye ebwatuka olwo ye n’ajjira mu mmotoka ya...\nBobi Wine yeenywezezza mu kalului k'e Kyaddondo\nThu, 06/22/2017 - 14:41\nBasonze obukadde 15 okuzzaawo oluguudo olwaliibwa ekitoogo\nBYA PASCAL LUTABI OBUKADDE bw'ensimbi 15 bwe busondedwa mu mpeke okuzzaawo oluguudo olwaliibwa ekitoogo e Rakai. Omubaka w'essaza ly'e Buyamba mu Palamenti Amos Mandera n'owa Bukoto Midwest, Abdul...\nThu, 06/22/2017 - 11:41\nMu kiwandiiko eri palamenti, minisitule y’ensonga z’omunda etegeezezza nti kati paasipooti entono eziriwo ziwebwa balwadde bagenda bweru kujjanjabwa,abali ku mirimu gya gavumenti,abagenda okusoma n’abalina...\nEmbeera ya Ssebaana Kizito tennalongooka\nEggulo aba DP abazze mu bungi ku ddwaaliro okulaba kw'eyali Pulezidenti w'ekibiina baagaaniddwa okuggyako Meeya wa Makindye Ali Kasirye Nganda Mulyannyama eyeegayiridde abamujjanjaba ne bamukkiriza okumulaba....


Bukedde Online - Abadde atigomya Kawempe bamuttidde mu bubbi\nAba UMEME bagudde mu bukodyo abatuuze b'e...\nOMUMENYI w’amateeka abadde mu kibinja eky’omutawaana e Kawempe bamusse anyakula nsawo y’amukazi .\nSiraje Musisi abadde akola gwa kuttikula birime n’okubittika ku mmotoka mu katale k’oku kaleerwe wabula aludde ng’abatuuze bamulumiriza okubba mu kibinja ky’abavubuka abamenyi b’amateeka mu bitundu bya kawempe eby'enjawulo nga banyakulira amassimu n’obusawo mu bulipagano bw’ebidduka Mpererwe, Kaleerwe , Bwaise ne Kyebando.\nAbamu ku basuubuzi bategeezezza nti abavubuka abattikula ebirime abasinga bakkondo abawedde emirimu baagasseeko nti ku Lwokubiri ku makya Musisi alina omukazi gwe yabadde anyakulako ensawo n’essimu kyokka omukuumi ku madduuka ga Kaleerwe Traders n'amulabuukirira mangu n’amukwata n'amukuba batuuni ezamuviriddeko okuzirika.\nOluvannyuma poliisi y’oku kaleerwe yayitiddwa n’emutwala muddwaliro e Mulago gye yafiriidde mu kiro ekyakeesezza ku Lwokusatu ,\nAbatuuze olwawulidde amawulire ng’okufa kwa Musisi ne bagamba nti OYO TUMUWONYE kuba poliisi ezze emukwata mu misango egitali gimu n’emuyimbula .\nHuudu Mugalasi akulira eby’okwerinda mu Kibe zooni Musisi mwe yasangiddwa ng’ataawa yategeezezza nti ababbi bangi olumala okubba baddukira mu Kibe zooni nga ku luno kirabika Musisi baamukubye nnyo , yagasseko nti ng’akakiiko ka LC abamaze okulonda abagenda okulwanyisa abamenyi bw’amateeka abanyakula ensawo z’abakazi n’amassimu ne baddukira mu Kib


Bukedde Online - Nunda yeesize Katonda ku ky'obuvune mu URA FC\nOwa Mobile Money asindikiddwa Luzira lwa k...\nJACKSON Nunda olukutudde ddiiru ne URA FC n’asuubiza okuddamu okwaka nga bwe yali nga tannafuna buvune mu KCCA FC.\nKu Lwokusatu omuwuwuttanyi Nunda yafuuse omuzannyi wa URA FC asoose okugulibwa omwaka guno mu kaweefube w'okulaba ng'abasolooza b'omusolo mu ggwanga beetegekera obulungi sizoni ejja (2020/2021) esuubirwa okutandika mu October.\nOno yeevuma obuvune obumulemesezza okuzannya obulungi omupiira mu KCCA FC gy'amaze emyaka esatu ekyamuviiridde n'okusalwako wabula agamba nti mu URA FC agenda kulwana okulaba ng'abeera ku mutindo ogukomyawo abawagizi be.\n"Mpulira nga kati y'essaawa okulaga ekitone kya Nunda ekijjuvu, nzikiriza nga Mukama ye mubeezi wange sigenda kudda mu ntata zaabuvune era nga URA FC bw'entaddemu obwesige, sigenda ku baswaza," Nunda bwe yakakasizza.\nMoses Kaduyu akola ku by'ensimbi mu ttiimu ya URA FC agamba nti okuleeta Nunda basoose kumwetoloola okuyita mu basawo abakugu era nebakizuula nga mulamu bulungi era bamusuubiramu bingi kuba ekitone akirina mu bungi.\n"Twetweraliikiridde nsonga ya buvune kuba buli muzannyi asobola okulwala, naye okusinziira ku basawo baffe, Nunda mulamu okutuzannyira omupiira era tumulinamu essuubi," Kaduyu bwe yategeezezza.\nAgattako nga bwe batagenda kugula basambi bangi sizoni eno kuba ttiimu yaabwe ekyali kabiriiti okubakolera kye baagala.\nSizoni ewedde URA FC yamalidde mu kifo kya 5 n'obubonero 40 mu mipiira 25.\nAbantu ne bannabyabufuzi beetemyemu ku kya Pulezidenti okweddiza Kampala\nMuseveni alagidde Nasasira yeddize enguudo za KCC\nEnguudo Gavt. ze yatutte si za KCC - Sebaggala


Bukedde Online - KCCA eyongedde okumenya ebizimbe\nTemujja mu Kampala nga temwetegese\nAKULIRA Kampala Jennifer Musisi ayongedde okutabukira bannannyini bizimbe bwamenye amaddaala ku bizimbe ebirala n’alabula nti agenda kuzaako kumenya madduuka agassibwa mu bifo ebyalina okubaamu paakiingi.\n“Buli kye tukola tusooka kulabula oyo akwatibwaako era bannannyini bizimbe byonna twabalabula dda okubyemenyera naye ne bagaana ffe kwe kubimenya,” omwogezi w’akulira ekibuga Peter Kawujju bwe yagambye.\nEggulo KCCA yayongedde okumenya amaddaala ku bizimbe okuli ekya JESCO Plaza, ekya Skylite, ekya Mini Price n’ebirala a.\nKawujju yagambye nti bakyagenda mu maaso n’okumenya nga bwe bazze balabula. ‘tugenda kuzaako obuyumba omuli amadduuka obwassibwa mu bifo ebimenya amatteeka n’ebizimbe ebyava ku pulaani.\nEbyali biteekwa okubeeramu paakingi naye ne zitassibwako ne basaamu amadduuka tugenda kugamenya,” Kawujju bwe yagambye.\nOmu ku bagagga Francis Drake Lubega yagambye nti bateekwa okugondera amateeka ga KCCA.


Bukedde Online - Ng'enda kubeera musawo atasosola\nFFIRIMU ki eyo gy'olaba ekututte ebirowoozo? Ekinsanyusizza okitegedde nti bwe mba ndaba ka "After" saagala anzigya ku mulamwa kuba ne bwenkalaba emirundi kikumi sikakoowa. Ofaayo bw'ombuulira ku mannya go? Nze Jemimah Nakiberu mbeera Ndejje.\nJemi ng'oli musanyufu wasemba ddi okukaaba? Nze nkaaba nnyo kati siyinza kukulimba ddi lwe nasemba.\nKintu ki ekiyinza okukukaabya n'omala olunaku lulamba? Kasita mbeera nga nnanyiizizza bazadde bange kinnuma kuba njagala nnyo okubeera nga ndi musanyufu nabo buli kiseera.\nNg'oggyeeko okufumbira bazadde bo emmere, okola mulimu ki omulala? Ndi muyizi ku ttendekero erimu mu Kampala era nsoma busawo.\nBw'onoomala okusoma n'ofuuka omusawo, kintu ki ky'otolikola? Nze sirisosola mu balwadde; omwavu n'omugagga njakubayisa kye kimu.\nOlowooza lwaki abawala abamu balemwa okutuuka ku birooto byabwe oluusi ne batamalako na misomo gyabwe? Abawala okwagala ennyo ssente ezaamangu kibasudde ku bizibu era mbasaba bakomye okwagala eby'obwereere.\nAbasajja abaganza abaana b'amasomero olowooza beetaaga kibonerezo ki? Ekikulu ndi mukyala mukkiriza ate Bayibuli tetukkiriza kusalira bantu bannaffe misango wadde nga nkivumirira.\nNg'oggyeeko okuseka kintu ki ky'otosobola kumalako lunaku nga tokirowoozezzaako? Buli lunaku ntwala akadde okusabira bazadde bange n'eggwanga lyange. Ku mubiri gwo kiki kye wandisabye Katonda akwongereko ssinga wabaddewo omukisa gw'okumusanga? Haaahaaa, nandimusabye annyongere ku ntumbwe.\nWaηηambye oli mukyala mukkiriza, bwemba nga nkwagadde biki by'oyinza okusinziirako okunzikiriza? Mu byonna omuntu atya Katonda asinga abagagga abalina kalina era olina okuba ng'okulembeza Katonda wadde kati si kye kiseera ekituufu nkyali ku mulamwa gwa misomo.\nNg'enda kubeera musawo atasosola Birungi ki by'oyigira ku maama wo nga bw'olikula naawe ojja kufuba okulaba ng'abaana bo obibayigiriza? Ekisooka maama wange mukyala mukozi, mumalirivu ate alina empisa.\nOmusumba n''endiga ze bafiiridde mu kabenje e Juba


Bukedde Online - Gen. Kayihura ayitiddwa mu kkooti ku musango gw'okukuba abantu kibooko\nPoliisi ereese obujulizi ku basirikale baa...\nKKOOTI eyise omuduumizi wa poliisi mu ggwanga, Gen. Kale Kayihura yeeyanjule mu kkooti lwa baserikale be kukuba bantu kibooko.\nEkiragiro kino kiyisiddwa omulamuzi wa kkooti ento e Makindye, Juliet Nakitende era n'alagira Kayihura okweyanjula mu kkooti nga August 10 omwaka guno.\nKayihura ayitiddwa wamu n’abanene mu poliisi okuli akulira ebikwekweto mu Kampala, James Ruhweza, aduumira poliisi erwanyisa obujagalalo; Samuel Bamuziibire, aduumira poliisi ye Wandegeya; Moses Nanoka n’abalala.\nKino kiddiridde abavubuka basatu okuli; Andrew SSebitozi, Rogers Ddiba ne Joseph Kaddu okuggula omusango ku Kayihura nga bamuvunaana okulagira poliisi okubakuba kibooko.\nBano bagamba nti Kayihura ye yawa abaserikale be ebbeetu okukubanga abantu era mu kukuba okwasembye okubaawo e Najjanankumbi, baatuusiddwaako obuvune obwamaanyi kwe basinzidde okuwawaabira Kayihura ogw'okubatulugunya.\nBart Katureebe awaddeyo ennyumba y'obwa Ssaabalamuzi\nEyalimbidde mu linnya lya Pulezidenti asibiddwa\nNnaalongo alemedde ku poliisi


Bukedde Online - Abazannyi ba KCCA tebakkaanyizza ku magoba ga SACCO yaabwe\nBen Lukwago asuubizza okuwangulira Uganda...\nHabib Kavuma avunaanyizibwa ku by'ensimbi za SACCO ya tiimu KCCA annyonnyodde ku nkola yaayo\nAbazannyi ba KCCA FC. Bangi bajjumbidde SACCO yaabwe.\nGIWEZE emyezi esatu bukya KCCA etandika SACCO abazannyi mwe batereka n’okwewola ensimbi ez’okwekulaakulanya.\nHUSSEIN BUKENYA ayogedde ne Habib Kavuma, omuzannyi wa KCCA FC era avunaanyizibwa ku byensimbi mu SACCO eno n’amubuuza we batuuse ne gye balaga:\nSACCO yatandika oba nedda?\nSacco eno yatandika okukola era emirimu gitambula bulungi kyokka abazannyi tebaasooka kugijjumbira. Wabula oluvannyuma lw’okubasomesa\nomugaso gwayo, kati baterekamu ssente bulungi era emirimu gitambula kinnawadda.\nMbuulira ku bakulira SACCO eno?\nAkakiiko kayo kaliko abantu bataano nga kakulirwa David Tamale, akulira emirimu mu kiraabu ya KCCA FC, n’amyukibwa Saka Mpiima (kapiteeni wa KCCA FC), Habib Kavuma nze nkola ku byensimbi ate Paul Mucureezi kati y’akola ng’omuwandiisi oluvannyuma lwa\nMike Birungi okwabulira ttiimu. John Luyinda ne Abdallah Mubiru eyaliko omutendesi waffe bammemba ku kakiiko kano.\nOkubeera mu SACCO kwa buwaze eri buli muzannyi wa KCCA\nFC? Okubeera mu SACCO eno si kwa buwaze. Omuzannyi ayagadde, alina kusooka kwewandiisa n’afuuka mmemba.\nAbeewoze bazzaayo batya ssente?\nWano we wakyali obuzibu kuba twasalawo omuntu okukomyawo ssente nga kuliko amagoba ga bitundu 16 ku buli 100 kyokka abazannyi bakyakigaanyi nti waakiri zibeere ntono okusinga kw’ezo. Waliwo abamu abakikkirizza, bo nga bagamba nti kuba kweterekera sso ng’abakiwakanya bagamba nti enteekateeka eno yaleetebwa kuyamba muntu kubeera bulungi nti ate lwaki baggyibwako amagoba mangi.\nB’ani abakkirizibwa okwewolayo?\nBuli muntu akkirizibwa okwewola mu SACCO eno. Bakama baffe aba KCCA baatuteerawo SACCO tuganyulwemu kyokka tekugira muntu yenna ava bweru ssinga atuukiriza ebyetaago by’okugibeeramu.\nOmuzannyi yeewandiisa n’emitwalo ebiri egy’okugula emigabo ate ow’ebweru okugula omugabo gumu ssente nga kuliko amagoba ga bitundu 16 ku buli 100 kyokka abazannyi bakyakigaanyi nti waakiri zibeere ntono okusinga kw’ezo.\nWaliwo abamu abakikkirizza, bo nga bagamba nti kuba kweterekera sso ng’abakiwakanya bagamba nti enteekateeka eno yaleetebwa kuyamba muntu kubeera bulungi nti ate lwaki baggyibwako amagoba mangi.\nOmuzannyi yeewandiisa n’emitwalo ebiri egy’okugula emigabo ate ow’ebweru okugula omugabo gumu alina kuwa 50,000 kyokka ono ava ebweru ye aliko akakwakkulizo mu kaseera k’okumuwola kuba tuba tetulina bukakafu nti bw’atwala ssente zaffe anaazikomyawo.\nOmuntu yenna ow’ebweru oba omuwagizi okusobola okwewola, alina okutuwa omusingo ogusinga ku ssente z’ayagala okwewola. Ekyo bwe kimulema ng’afuna omuzannyi waffe ali mu SACCO eno ng’ate endagaano ye ekyali mpanvu\nng’egya mu ssente omuntu oyo z’ayagala okutwala.\nMusinziira ku ki okuwola?\nAkakwakkulizo akasooka, omuzannyi alina okuba ng’endagaano ye mpanvu ekimala oba nga ssente z’ayagala okwewola tezisukka mu ndagaano ye ne kiraabu kuba endagaano\ngye tukozesa ng’omusingo gw’omuzannyi ayagala okwewola.\nBammemba beewola kutuuka ku\nTwakkiriziganya tuleme kuggyamu ssente okutuusa emyezi lwe ginaawera omukaaga bukya tutandika\nSACCO eno. Mu kaseera kano tetukkirizibwa kwewola okutuusa ng’emyezi mukaaga giweddeko kuba twagala tusooke tumalirize emisoso gy’abantu okugula emigabo. Abantu bajja kwewola ng’emyezi gino giweddeko.\nOmuzannyi bw’agobwa ng’akyabanjibwa SACCO, mukola mutya?\nEkisooka, ffe okuwola omuzannyi tusooka kutunula mu buwanvu bwa ndagaano ye ne tubala ssente ezirimuera bwe tuba tumuwola tetuzisussa.\nFfe ng’abakulira SACCO tukola gwaffe ne kiraabu n’eko ng’akyalina endagaano, kitegeeza nti ssente ze kwe tusooka okusala. Abakulira kiraabu kino bakimanyi era bwe bamugoba, tuba tulina okukwatagana nabo ku nsonga eno.\nEkisanja kyammwe abaddukanya SACCO kiggwaako ddi?\nBwe baali batulonda baatugamba nti tugenda kukola ekisanja kya mwaka gumu era bwe guggwaako nga tulonda abantu abalala oba okuzzaako ababaddeko ssinga babeera bakoze bulungi.\nAkakiiko akakulira SACCO katuula ddi?\nSACCO yaffe mpandiise mu mateeka nga kkampuni, ate nga tewali kkampuni etetuuza nkiiko. Tutuula buli Lwakuna okulaba engeri emirimu gye gitambuddemu n’okwogera ku bizibu bye tusanze ng’abaakakiiko.\nAbakozi mufuna omusaala?\nOmulimu guno tugukola lwa kwagala era eby’omusaala tetunnabirowoozaako. Olw’okuba tutandika butandisi, ‘bbanka’ yaffe bwe tugiggyamu amangu ssente, twandyesanga nga tugudde ate ekitali kirungi. Omusaala tusuubira kugufuna oluvannyuma lwa myezi mukaaga nga tumaze okulaba bwe bitambula.


Bukedde Online - ‘Frank Gashumba twamuwa ssente n’atatutwala bweru’\n‘Frank Gashumba twamuwa ssente n’atatutwala bweru’\nMuseveni ye mukwano gwange asinga- Mbabazi...\nOlutalo lw'ebiku: Mu Kampala anaasuubiza...\nAdded 26th January 2016\nFrank Businge, Dorah Mwenyango ne Arisen Turingimana babeera Ntebe era bagamba bati: Twasasula ssente eziri wakati wa doola 900 ne 1,000 mu kkampuni ya Sarafina Skills Services esangibwa ku kizimbe kya Energy Center ku mwaliiro ogwokubiri mu kisenge F10 ku Market Street mu Kampala.\nMwenyango agamba Gashumba (ku kkono) yamuggyako obukadde bubiri n’emitwalo 70.\nABAVUVUKA bavuddeyo ne balumiriza Frank Gashumba okubaggyako obutitimbe bwa ssente ng’ayita mu kkampuni ye etwala abantu mu mawanga g’ebweru okukola, kyokka n’atabatwala.\nTUMANYA TUTYA GASHUMBA?\nBusinge agamba, “Mu 2013 ku yunivasite y’e Nkumba kwaliko omuvubuka Deos Ntaganda ng’olumu yeeyita Tatya muto wa Frank Gashumba.\nBusinge baakamuddiza emitwalo 50.\nOno yali mukwano gwaffe newakubadde nga ye yali akyasoma. Twawulirizanga nnyo Gashumba ku leediyo era nga buli lw’abaako tetuseguka.\nWaliwo ekifo we twakuhhaaniranga abavubuka okuwuliriza omukulu ono ng’ali ku leediyo.\nNtaganda yatugamba nti baaba we yali atwala abantu e Bulaaya okubafunira emirimu.\nAbavubaka abawerako twali tumaze okusoma naye nga tetulina mirimu era twatandika okwekubira amasimu nga tubuulira ne ku bannaffe abataaliwo. Era nze nnakubira abawerako, olw’okukkiririza ennyo mu musajja ono.\nNtaganda yatukulembera n’atuleeta ku Sarafina. Bwe twatuukawo twasisinkanawo abakyala babiri Veronica Kemirembe akulira kkampuni eno ne Grace Tuhaire akola ng’omuwandiisi.\nBaatubuulira emirimu egyaliwo n’amawanga gye batwala abantu nga kuliko United Arab Emirates e Dubai ne Abu Dhabi ne mu ggwanga lya Quarter wabula ng’okwewandiisa osasula emitwalo 10 nga tebannaba kukuggyako kirala kyonna.\nE Ntebe twavaayo abantu mukaaga era twasasula bwe tuti; Moses Mukasa 2,700,000/-, Yakub Ssenveewo 2,700,000/-, Dorah Mwenyango 2,500,000/-, Arisen Twiringiyimana 2,700,000/-, Businge 2,700,000/-, Remmy Nassaka yali asasudde doola 1,000 wabula nga twasangawo n’abalala.\nOkusasula ssente zino kwaliwo wakati wa nga April 8, 2015 ne May 2015. Baatutegeeza nti tusitula nga May 31, 2015.\nTwiringiyiremana yatunda edduuka lye okufuna ssente.\nNga wabulayo wiiki bbiri, baatulagira okugenda mu kiriniki e Wandegeya ne batuggyako omusaayi nga tumanyi buli kimu kiwedde kuba baali bamaze n’okutukakasa nti Viza weeziri era nga batusuubizza omusaala oguli wakati wa doola 1,200 ne 1,500 buli mwezi.\nNaye olunaku bwe lwatuuka twakanda kulinda nga tewali kye tulaba. Oluvannyuma lw’akabanga Kemirembe yatukubira essimu n’atuyita ku ofiisi ne batutegeeza nti twongerayo doola 100 buli omu.\nNga June 5, 2015 baddamu ne batuyita ne batuwa endagaano nga batugambye nti baali bafunye kkampuni etutwala e Dubai.\nKontulakiti kwe twassa emikono ng’eraga tugenda kukolera kkampuni ya Algamra Group of Companies nga buli wiiki tusasulwa doola 500, omwezi ze doola 2,000 ne batugamba tubaweemu omwezi.\nNga June gunaatera okuggwaako, Kemirembe yagenda e Dubai n’amalayo wiiki bbiri, kyokka aba akyali eyo Gashumba yali ku leediyo emu n’ategeeza nga bw’atakyatwala bantu bweru kukola.\nAbamu ku ffe beecanga baddizibwe ssente zaabwe era abamu nga Moses Mukasa, Nassaka, Twiringiyimana nange Businge baatuddizaako ebitundu wabula nga tusimbye kaggo.\nEkyasinze okunnuma, ku Lwokutaano nga January 22, 2016 maama wange yakubidde Gashumba essimu n’amuboggolera nga bw’amubuuza lwaki akeera okumubanja ssente z’atamuwangako.\nFrank Gashumba Bukedde bwe yamubuuzizza ku nsonga zino yategeezezza nti kituufu kkampuni eno eya Sarafina Skills Services ye yagitandika wabula mu kiseera kino mwannyina Veronica Kemirembe y’agiddukanya.\n“Byonna ebyaliwo okuggya ssente ku bavubuka abo byakolebwa sirina kye mmanyi. Era nze ndayira nga ntya Katonda nali ku leediyo ne njogera nti sikyatwala bantu Bulaaya kukola olw’okutulugunya abaana abatwalibwayo n’okutulimba nti babawa emirimu emirungi.\nEnsonga z’abaana abo nze nnazitegedde wiiki bbiri eziyise era omuvubuka omu Businge mwannyinaze yamusasuddeko emitwalo 50 nga n’endala agenda kuzimuwa.”


Bukedde Online - Ssekiboobo aziikiddwa mu kitiibwa\nBUKEDDE W'OLWOMUKAAGA YATUUSE DDA MU KATALE NG'ALIMU EBIKULU BINO\nOmuyimbi Grace Ssekamatte alwanaganye ne C...\nOmwami wa Kabaka ow'essaza ly'e Kyaggwe eyawummula, Ssekiboobo Alex Benjamin Kigongo Kikonyogo olwaleero aziikiddwa mu kitiibwa.\nOkuziikibwa kwa Ssekiboobo kwetabiddwako abantu ba lubatu ddala. Bano kubaddeko bannaddiini abakulembeddwa Ssaabalabirizi w'ekkanisa ya Uganda Stephen Kazimba Mugalu ng'ayambibwako omulabirizi w'e Mukono James William Ssebaggala n'abalala, abakungu ba gavumenti abakulembeddwa Minisita omubeezi ow'amazzi Ronald Kibuule, ssentebe w'akabondo k'ak'ababaka ba palamenti abava mu Buganda, Johnson Muyanja Ssenyonga, abakungu ba Kabaka okubadde Ssaabaganzi, Ssekiboobo Elijah Boogere Lubanga Mulembya, aba ffamire n'ab'emikwano.\nOlunaku lw'eggulo RDC w'e Mukono Fred Bamwine yategeezezza nti abantu 30 bokka be balina okwetaba mu okuziika kuno ate nga balina okugoberera amateeka agatewkebwawo okwewala okusasaanya elirwadde kya Corona virus.\nBp. Ssebaggala ng'abuulira ayogedde ku Ssekiboobo ng'abadde omusajja emmekete aweerezza n'omutima gumu nga teyeebalira ekanisa ate n'obwakabaka bwa Buganda.\nYe Ssaabalabirizi Kazimba asabye Bannayuganda okwongera amaanyi mu kaweefube w'okwetangira ekirwadde kya Corona virus n'agamba nti buli omu bw'anaakola ekyo ekimusuubirwamu kino kyakusobolwa okulinnyibwa ku nfeete.\nOmukulembeze w'eggwanga Yoweri Museveni mu bubaka bw'atisse Minisita Kibuule agambye nti Kigongo abadde muweereza mulungi abadde n'omwoyo gw'eggwanga ng'alumirirwa abalala sso nga teyeefaako yekka.\nMuseveni awaddeyo amabugo ga bukadde 10 mu mpeke nga zino Kibuule azikwasizza nnamwandu ow'empeta, Sarah Kigongo.\nSsekiboobo agalamiziddwa ku bijja bya bajjajaabe ku kyalo Nneekooyedde mu Nakifuma mu ggombolola y'e Kimenyedde mu disitulikiti y'e Mukono.\nBakubaganidde mu kamyufu ka NRM e Mukono\nBp. Ssebbagala alabudde abasomesa abatali bagatte mu masomero g'Ekkanisa okukikola bunnambiro\nOmukululo Dr. Livingstone Nkoyoyo gw'alese\nAbakulembeze b'enzikiriza mubeere n'amazima - Mayiga


Government siyakwongeza misolo omwaka ogujja -eyanjudde embalirira ya trillion 47. – CBS FM\nEmbalirira y’eggwanga ey’omwaka gw’ebyensimbi ogujja 2022/2023 ya trillion 47, okuva mu trillion 44 n’obuwumbi 700 ey’omwaka guno ogugenda mu maaso 2021/2022.\nEntebereza y’embalirira eno eyanjuddwa minister omubeezi owebyensimbi Amos Lugoloobi, ng’emiwendo gino parliament gyegenda okusiinzirako okutematema embalirira y’eggwanga.\nMinister Lugoloobi anyonyodde nti enteekateeka eziwerako government zegenda okusaako essira, mulimu okuzimba omuddumu gw’amafuta neddongosezo lyago.\nBino byebireetedde embalirira eno okulinnya okutuuka ku trillion 47, bwogerageranya néyomwaka guno gwetulimu ogugenda mu maaso eya 44 n’obuwumbi 700.\nMinister Lugoloobi agambye nti omwaka guno tewagenda kusibwawo misolo mirala, okugyako okutereezaamu kwegyo egibaddewo, okuggya emiwaaatwa abantu mwebayita okugyepena\nMinister Lugoloobi era abikkudde ekyama nti enteekateeka zókuggya abantu mu bwavu muteereddwamu trillion emu nómusobyo omuli eya parish development model.\nMinister bwabuuziddwa government gyegenda okuggya ensimbi eziwanirira embalirira eno, ng’emisolo agambye tegigenda kwongezebwa, anyonyodde nti bagenda kwongera okwewola omwaka ogujja 2022/2023 okuziba emiwaatwa gy’ensimbi.\nEnsimbi trillion 25 government zeteeseteese okuku𝝶aanya okuva mu misolo,wabula olwo ettunduttundu erisigaddewo lya trillion 22 eryembalirira eya trillion 47, zakwewolebwa mpozzi nézinaava mu bagabi bóbuyambi.\nWerutuukidde olwaleero ebintu okuli amafuta, sabuuni, sukaali, omunnyo nebirala abantu byebakozesa mu bulamu obwabulijjo byalinnya ebbeyi tebikyagulikako, nga waliwo nebannansi abaali basabye government ekendeeze ku misolo nti oba oli awo ebbeeyi yaabyo enaakenderako.\nWabula bano minister Lugoloobi abajjukiza nti kikafuuwe government okukendeeza omusolo, naagamba nti okukendeeza emisolo tewali bukakafu bukkaatiriza nti kinaakendeeza ebbeeyi y’ebintu\nHenry Musaasizi minister omubeezi owebyensimbi, ye agambye nti ezimu ku nnongosereza mu misolo egireeteddwa, zezikwata ku nguudo nébyentambula, n’emmotoka enkadde ezirina okukkirizibwa okuyingira eggwanga.\nAnnyonnyodde nti etteeka eryaayisibwa nti emmotoka enkadde ezisuka emyaka 15 tezirina kuyingira mu ggwanga, government eyagala kulu𝝶amya kika kyammotoka ezigwa mu ttuluba eryo ezaawerebwa.


Okuva 35 | Bayibuli ey'Oku Mukutu Gwaffe Ogwa Intaneeti | New World Translation\nEbiragiro ebikwata ku Ssabbiiti (1-3)\nOkuwaayo ebya weema entukuvu (4-29)\nBezaleeri ne Okoliyaabu bajjuzibwa omwoyo (30-35)\n35 Oluvannyuma Musa n’akuŋŋaanya ekibiina kyonna eky’Abayisirayiri, n’abagamba nti: “Bino Yakuwa by’alagidde bikolebwenga:+ 2 Emirimu gijja kukolebwanga mu nnaku mukaaga, naye olunaku olw’omusanvu lunaabanga lutukuvu gye muli; lunaabanga lunaku lwa ssabbiiti, olunaku olw’okuwummula olutukuvu eri Yakuwa.+ Omuntu yenna anaakolanga emirimu ku lunaku olwo anattibwanga.+ 3 Temukumanga muliro ku lunaku lwa Ssabbiiti yonna gye mubeera.” 4 Awo Musa n’agamba ekibiina kyonna eky’Abayisirayiri nti: “Kino Yakuwa ky’alagidde, 5 ‘Muterekeewo bye munaawa Yakuwa.+ Buli alina omutima ogwagala+ aleete eky’okuwaayo eri Yakuwa: zzaabu, ffeeza, ekikomo, 6 wuzi eza bbulu, wuzi eza kakobe, wuzi emmyufu, wuzi ennungi eza kitaani, ebyoya by’embuzi,+ 7 amaliba g’endiga ennume amannyike mu langi emmyufu, amaliba amagonvu,* embaawo z’omuti gwa sita, 8 amafuta ag’okussa mu ttaala, basamu ow’okukolamu amafuta amatukuvu n’obubaani obw’akaloosa,+ 9 amayinja ga sokamu, n’amayinja amalala ag’okuteeka ku efodi+ ne ku ky’omu kifuba.+ 10 “‘Abakugu* bonna+ mu mmwe ka bajje bakole byonna Yakuwa by’alagidde, 11 weema entukuvu n’eky’okugibikkako, amalobo gaayo, fuleemu zaayo, emiti gyayo, empagi zaayo, n’obutoffaali bwayo obulimu ebituli; 12 Essanduuko+ n’emisituliro gyayo,+ eky’okubikkako,+ n’olutimbe+ olwawulamu; 13 emmeeza+ n’emisituliro gyayo n’ebintu byayo byonna n’emigaati egy’okulaga;+ 14 ekikondo ky’ettaala+ n’ebintu byakyo byonna, n’ettaala zaakyo n’amafuta ag’okussa mu ttaala;+ 15 ekyoto ky’obubaani+ n’emisituliro gyakyo; amafuta amatukuvu n’obubaani obw’akaloosa;+ olutimbe olw’omu mulyango oguyingira mu weema entukuvu; 16 ekyoto eky’ebiweebwayo ebyokebwa+ n’ekitindiro kyakyo eky’ekikomo, emisituliro gyakyo n’ebintu byakyo byonna; ebbenseni n’ekintu kw’etuula;+ 17 entimbe z’oluggya,+ n’empagi zaalwo n’obutoffaali bwalwo obulimu ebituli; olutimbe olw’omu mulyango gw’oluggya; 18 enninga za weema entukuvu n’enninga z’oluggya n’emiguwa gyazo;+ 19 ebyambalo ebirukiddwa obulungi+ eby’okuweererezaamu mu kifo ekitukuvu, ebyambalo ebitukuvu ebya Alooni+ kabona, n’ebyambalo bya batabani be eby’okuweererezaamu nga bakabona.’” 20 Awo ekibiina kyonna eky’Abayisirayiri ne kiva mu maaso ga Musa. 21 Oluvannyuma ne bajja, buli muntu omutima gwe gwe gwakubiriza,+ ne baleeta eby’okuwaayo eri Yakuwa bikozesebwe ku weema ey’okusisinkaniramu, mu buweereza bwayo bwonna, ne mu kukola ebyambalo ebitukuvu. 22 Abasajja n’abakazi ne beeyongera okujja, buli muntu eyalina omutima ogwagala okuwaayo, ne baleeta ebikwaso, eby’oku matu, empeta, n’amajolobero amalala, awamu n’ebintu ebya zzaabu ebya buli ngeri. Bonna ne bawaayo eri Yakuwa ebiweebwayo byabwe* ebya zzaabu.+ 23 Era abo bonna abaalina wuzi eza bbulu, wuzi eza kakobe, wuzi emmyufu, wuzi ennungi eza kitaani, ebyoya by’embuzi, amaliba g’endiga ennume amannyike mu langi emmyufu, n’amaliba amagonvu,* baabireeta. 24 Abo bonna abaawaayo ffeeza n’ekikomo ne baleeta eky’okuwaayo eri Yakuwa, era n’abo bonna abaalina embaawo ez’omuti gwa sita ez’okukozesa mu mulimu gwa weema entukuvu ne bazireeta. 25 Abakazi abakugu bonna+ ne balanga wuzi n’emikono gyabwe, ne baleeta bye baali balanze: wuzi eza bbulu, wuzi eza kakobe, wuzi emmyufu, ne wuzi ennungi eza kitaani. 26 Era abakazi bonna abakugu emitima gyabwe be gyakubiriza ne balanga ebyoya by’embuzi. 27 Abaami ne baleeta amayinja ga sokamu n’amayinja amalala ag’okuteeka ku efodi ne ku ky’omu kifuba,+ 28 ne basamu, n’amafuta ag’okukozesa mu ttaala n’okukolamu amafuta amatukuvu+ n’obubaani obw’akaloosa.+ 29 Abasajja n’abakazi bonna emitima gyabwe be gyakubiriza baabaako kye baleeta olw’omulimu Yakuwa gwe yali alagidde okuyitira mu Musa gukolebwe; Abayisirayiri baabireeta ng’ekiweebwayo ekya kyeyagalire eri Yakuwa.+ 30 Awo Musa n’agamba Abayisirayiri nti: “Laba, Yakuwa alonze Bezaleeri mutabani wa Wuli, mutabani wa Kuli ow’omu kika kya Yuda.+ 31 Amujjuzza omwoyo gwa Katonda, era amuwadde amagezi, okutegeera, n’okumanya okukwata ku mirimu gy’emikono egya buli ngeri, 32 okuyiiya ebintu, okukola ebintu mu zzaabu ne ffeeza n’ekikomo, 33 okusala amayinja n’okugawanga, n’okukola ebintu eby’ekikugu ebya buli ngeri mu mbaawo. 34 Era ye ne Okoliyaabu+ mutabani wa Akisamaki ow’omu kika kya Ddaani, Katonda abawadde obusobozi obw’okuyigiriza abalala. 35 Abawadde obukugu*+ okukola emirimu gyonna egy’emikono, okutunga amasiira, n’okulukisa wuzi eza bbulu, wuzi eza kakobe, wuzi emmyufu, ne wuzi ennungi eza kitaani, era n’okuluka engoye. Abasajja bano bajja kukola emirimu egya buli kika era bajja kuyiiya ebintu ebya buli ngeri.\n^ Laba obugambo obuli wansi ku Kuv 25:5.\n^ Obut., “Ab’omutima ogw’amagezi.”\n^ Oba, “ebiweebwayo byabwe ebiwuubibwa.”\n^ Obut., “amagezi ag’omu mutima.”


Ebya People Power okwebuuza ku balonzi bikyali matankane, Poliisi ekyagaanye okuddamu okusaba kwabwe - Watchdog Uganda\n20th February 2020 at 17:02\nEBYA b’ekisinde kya People Power okwebuuza ku balonzi okwetolola e Ggwanga lyonna kuzzeemu omukoosi, oluvanyuma lwa Poliisi n’okutuusa kati okwelema okuddamu amabaluwa gaabwe agabakkiriza okutwala entekateeka yaabwe mu maaso.\nOkusinziira ku mabaluwa gaabwe galaga nti ebula ennaku 2 okwebuuza kutandike nga bwe baatekateka okutandikira mu Kampala nga 24 omwezi guno.\nBano babadde baakutandikira wooteeri ya Pope Paul mu Ndeeba ku mande nga 24, kyokka nga n’okutuusa kati omuduumizi wa Poliisi tanaba kuddamu bbaluwa gye baamuwandiikira okubakkiriza bagende mu maaso.\nBwabadde ayogerako eri bannamawulire ku kitebe kya People Power ekisangibwa e Kamwokya, Omwogezi we Kisinde kino Joel Senyonyi agambye nti bawandikidde abakulu mu poliisi emirundi 2 nga babategeeza nga bwe baddamu okukola entekateeka empya ez’okutambuza enkungaana zaabwe okwetoloola e Ggwanga lyonna, nti kyokka ekibewunyisa tebanafuna kuddibwamu.\nAtegezezza nti babawandikira nga ennaku z’omwezi 14. 02.2020 nga bayita mu ba Puliida baabwe ba Lukwago & co.Advocates nga babajjukiza ku nsonga yeemu era tebafunanga kuddibwamu.\nKawefube w’okwogera n’omwogezi wa Poliisi mu Ggwanga Fred Enanga kukyagudde butaka.\nTags: bobi wineJoel SenyonyiKyagulanyi SentamuPeople Power


Mulina okuddayo mutendekebwe bupya, eby’okukola mwabivaako dda; Gen. Otafiire eri Poliisi - Watchdog Uganda\nMINISITA we nsonga z’omunda mu Ggwanga Gen. Kahinda Otafiire alaze obwetaavu eri aba Poliisi bonna mu Ggwanga okuddayo batendekebwe bupya, kyagamba nti kigenda kubayambako okumanya emirimu gyabwe gye baatendekebwa okukola.\nOtafiire agamba nti abasilikale ba Poliisi enkola yabwe ey’emirimu ennaku zino yamunguuba nnyo, era nga bano balabika baava dda ku mulamwa nga buli omu akola bibye n’abalala bakola bibasanyusa mu kifo ky’okuwereza abantu nga bwe baatendekebwa.\n“Abantu bano bansobedde kubanga enono ne bilagiro bye baatendekebwa mu matendekero ga Ppliisi gye baayita babisuula dda, nga kati bebasangibwa mu bubbi, emmundu bazikozesa bubi, beenyigira mu butemu, omwenge gwafuuka omwenge ne mize emilala mingi gye tutakyayinza kugumikiriza” Otafiire bwe yagambye.\nYategezezza nti agenda kuwandiikiria Ssabapoliisi we Ggwanga Okoth Ochola balabe bwe bagenda okukwata ensonga eno amangu ddala nti kubanga singa tebakikolako mangu ekifananyi kya Poliisi kigenda kwongera okwononeka.\nbino we bijjidde nga aba poliisi bangi baakwatiddwa mu bunyazi obwenjawulo, abalala bakozesa bubi emmundu okuli okuzipangisa ababbi, okutemula baganzi baabwe nga babatebereza okuba abenzi, enguzi ne mize emilala mingi.


Okukwakulibwa kunatuuka ddi okusinzira ku kaseera ak’okubonaabona?\nAkugeraageranya akaseera ak’okukwakulibwa okusinzira ku kaseera ak’okubonaabona ky’ekimu ku bintu ebikyasinze okuwakanirwako mu kanisa leero. Ensonga eziwakanirwa zezino wamanga;\n1.\tOkukwakulibwa kulituukawo ng’akaseera ak’okubonaabona tekanatuuka\n2.\tOkukwakulibwa kulituukawo mumassekati oba kumpi n’amassekati g’akaseera ak’okubonaabona\n3.\tOkukwakulibwa kulituukawo ng’akaseera ak’okubonaabona kawedde.\n4.\tEnsonga ey’okuna egamba nti okukwakulibwa kunatuukawo ng’busungu tebunaba kuyibwa ekyukamu katono ku nsonga no.2\nOkusooka, kikulu okutegeera obulungi ekigendererwa ky’akaseera ak’okubonaabona. Okusinzira ku Daniyeeri 9:27, waliwo emyaka okusanvu egirigya. Obunnabbi bwa Daniyeeri obwa musanvu emirundi nsanvu (Daniyeeri 9:20-27) bwogera ku nsi ya Isirayeeri. Ke kaseera kateeka katekeramu essira ku nsi ya Isirayeeri. Newankubadde nga kino tekitegeeza nti ekanisa telina kubaawo, kituletera okubuuza ekibuuzo lwaki elina yetaagisa okubaawo mu kaseera kano.\nEkyawandiikibwa ekikulu ku kukwakulibwa kiri mu 1 Abasessalonika 4:13-18. Kigamba nti abakkiriza bonna abalibeera abalamu wamu naabo abaafa, balisisinkana Mukama wafe Yesu mu bire era baliba naye emirembe gyonna. Okukwakulibwa kitegeeza Katonda okuja abantu be okuva ku nsi. Enyiriri eziddako 1 Abasessalonika 5:9,Pawulo agamba “Kubanga ffe Katonda teyatuteekerawo busungu, wabula okuweebwa obulokozi ku bwa Mukama waffe Yesu Kristo.” Ekitabo ky’Okubikkulirwa, ekikwata ennyo ku kaseera ok’okubonaabona, bubaka bwa bunnabi obukwata ku ngeri Katonda gyaliyiwa obusungu bwe eri ensi mu kaseera ak’okubonaabona. Kuba kwekontana Katonda okusuubiza abakkiriza nti tebaliraba busungu bwe ate nabaleka kunsi okubonaabona olw’obusungu obw’akaseera ak’okubonaboona. Olw’okubanga Katonda yasuubiza okuwonya Abakristaayo obusungu bwe nga yamala okusubiza okuja abantu be ku nsi kiletera ebiseera ebyo okuba ewamu oba okukwataggana.\nEkyawandiikibwa ekirala ekikulu ku kaseera akukwakulibwamu kiri mu Kubikkulirwa 3:10, nga Kristu asubiza okulokola abakkiriza eri “kiseera eky'okukemebwa” ekirija eri ensi. Kino kisobola okutegeeza ensonga biri. Kristu alikuuma abakkiriza mu masekkati g’okugezesebwa, oba alibalokola okuva mu kugezesebwa. Gonna gaba makulu matuufu ag’ebigambo “okuva mu” ebivuunulwa okuva mu lw’Ebbulaniya.\nWabula, kikulu okutegeera kiki abakkiriza kyebasubizibwa okuwonyezebwa. Si kukemebwa oba kugezesebwa kwoka, wabula “ekiseera” eky'okukemebwa. Kristu asubiza okukuuma abakkiriza eri akaseera akalimu okugezesebwa akayitibwa akaseera ak’okubonaabona. Ekigendererwa ky’akaseera ak’okubonaabona, era ekigendererwa ky’okukwakulibwa, nga ge makulu ga 1 Abasessalonika 5:9, era nga y’enzivuunula y’Okubikkulirwa 3:10 byonna biwagira okukwakulibwa ng’aseera ak’okubonaabona tekanatuuka. Bayibuli bweba ng’evuunuddwa nga bweri era ng’ogoberedde nsonga ku nsonga, okukwakulibwa ng’akaseera ak’okubonaabona tekanatuuka y’enzivuunula eya Bayibuli esinga okuba entuufu.


Abaana abafuna obulwadde bwa kookolo beeyongedde\nOmusuubuzi bamubbyeko mmotoka ng'agisimbye we bazisuza e Wobulenzi...\nAbabba amasannyalaze babatutte tebabalinnya!\nOmutegesi w’ebivvulu era nga munnakisinde kya 'people power' Andrew Mukasa amanyiddwa nga Bajjo owa Bajjo Events byongedde okumwonoonekera.\nKino kidiridde omulamuzi wa kkooti ya Buganda Road, Stella Amabiris okumusomera emisango ebiri okuli ogw’okukuma omuliro mu bantu n’okwogera ebigambo ebigendereddwamu okunyiiza omukulembeze w’eggwanga (offensive communication).\nOkusinzira ku ludda oluwaabi kigambibwa Bajjo yakuma omuliro mu bantu mu bitundu bya Kampala, Masaka ne Mbarara ng’ayita mu katambi ke yateeka ku ‘social media’.\nWabula wabaddewo okusika omuguwa wakati wa munnamateeka we, Loadi meeya Erias Lukwago n’omulamuzi amangu ddala nga Bajjo bamaze okumusomera omusango ogw’okubiri,\nLukwago bwagambye nti omuntu we ebimubuuziddwa abadde tabitegedde bulungi olw’ebigambo omutaputa abadde mu kkooti byakozesa okuvvunula omusango gwa ‘Offensive communication’ mu lulimu Oluganda ebitali bituufu era nti bibuzaabuziza Bajjo.\nWano asabye omulamuzi bafune omukugu mu lulimi Oluganda ataputire bulungi omuntu we ekigambo ‘Offensive communication’ atitegeere aleme kukirizza musango gwatategedde,\nAb’oluganda, abawagizi ne mikwano gya Bajjo wamu ne balooya be bakedde ku kkooti y’e Nakawa olw’amawulire ge basoose okufuna nga galaga nti eno gye bagenda okumutwala kyokka ku ssaawa 5:00 ez’okumakya ne babategezza nga bwatwalibwa ku kkooti ya Buganda Road era kkooti etude ku ssaawa 10:00 ez’olwegulo.\nBajjo yakwatibwa ku Lwamukaaga lwa wiiki ewedde ab'ekitongole kya magye ekya 'Presidential Protection Guard' (PPG) bwe yabadde atuuzizza olukung’aana lwa bannamawulire ku Centenary Park ku bbaala ya Mix lounge ng’ali ne munne Abby Musinguzi amanyiddwa nga Abtex.\nEggulo (ku Mmande) yatwaliddwa ku kitebe kya poliisi ekinoonyereza ku misango eminene ekya SIU e Kireka gye bamubuulizza kajogijogi w’ebibuuzo n’okukola sitatimenti ez’enjawulo.\nOmusuubuzi bamubbyeko mmotoka ng'agisimbye...\nAbabba amasannyalaze babatutte...\nPOLIISI yeezoobye n’abatuuze b’e Kawempe abagambibwa okubba amasannyalaze mwe baakwatidde n’omugagga w’oku Kaleerwe....\nMuddeemu okusomesa abayizi emizannyo...


Bukedde Online - Eyasse mukama we n'akuuliita n'obukadde mukaaga naye bamusse\nSsente za Pulezidenti Museveni ziyombya ab...\nKawungeezi yasoose ku ssundiro ly’amafuta ng’ali ne Bujingo era Bwe yasiseeyo bbando ya ssente omukozi we n’aziraba olwatuuse mu nnimiro yabadde ayiwa eddagala mu kiswa n’amutemaatema.\nBannamwandu ba Kawungeezi (mu katono wakati) ne bamulekwa.\nOMUKOZI abazizza mukama we nga yaakatunda kasooli n'amutemaatema amajambiya n'amutta n'akuliita n'ensimbi obukadde mukaaga.\nRobert Kawungeezi 38, omutuuze w'e Kisoga Namuyovu mu ggombolola y'e Kyegonza mu Gomba abadde omusuubuzi w'ebirimu yattiddwa mu bukambwe omukozi we eyategeerekeseeko erya Bujingo bwe yamubazizza ng'akutamye n'amutema ejjambiya ku nsingo n'agwa olwo n'amutemaatema n'aleka ng'afudde n'akuliita n'ensimbi ezitamanyiddwa muwendo.\nKawungeezi yasoose ku ssundiro ly'amafuta ng'ali ne Bujingo era bwe yasiseeyo bbando ya ssente omukozi we n'aziraba olwatuuse mu nnimiro yabadde ayiwa eddagala mu kiswa n'amutemaatema.\nOmukazi eyabadde okumpi n'ennimiro ya Kawungeezi yalabye Bujingo ng'adduka n'akuba enduulu abatuuze ne bamutaayiza ne bamukwatira ku kyalo kye Kabanda ng'adduka ne bamutemaatema ne bamutta kyokka nga ssente yazikwese dda mu nsiko.\nSsentebe w'ekyalo, Charles Majimbi yategeezezza nti omutemu (Bujingo) yamumanyira ku mukama we Kawungeezi ng'amulaba atambula naye kyokka nga teyeewandiisanga ku LC era babadde tebamanyi gye yava n'asaba abantu abaleeta abakozi okubanjula eri abakulembeze.\nPoliisi y'e Kanoni yatuuse mu kifo awagudde enjega eno kyokka yasanze abatuuze batabuse nga bagezaako okuteekera omulambo gw'omutemu omuliro n'egubaggyako n'egutwala mu ggwanika ly'eddwaaliro e Gombe n'ogwabadde mukama we Kawungeezi.\nOmugenzi Kawungeezi abadde n'amaka abiri e Nsambwe n'e Kisoga mu Gomba era alese abakazi babiri okuli Mary Nakimbugwe gw'abadde alinamu abaana bana (4) ne Rebecca Ahereza gwabadde yaakazaalamu omwana omu akyayonka.\nPoliisi y’e Kanoni\nEnsonga z'ettaka ly'akatale ka Owino bazitutte wa Pulezidenti\nOmulamuzi agaanyi abaana ba Masaku okuwaayo ettaka\nEttaka ly'e Kyaliwajjala libatabudde\nMunna FDC ayagala poliisi e...\nMUNNA FDC avuganya ku kifo ky'omubaka wa palamenti owa Bubulo East, Chris Matembu Wetaka alaajanidde poliisi okumuddiza...


Bukedde Online - Bryan White mulwadde muyi: Ayagala kusisinkana Museveni\nBebe Cool alabudde Nubian Lee ne Dan Magic\nOba kiki ekyatuuka ku nnyumba ya ambaasada...\nBryan White kati asizza ku ku byuma\nBryan White mu kiseera kino asizza ku byuma amaze wiiki biri mu ddwaaliro ly'e Nakasero kyokka embeera ye ekyagaanye okutereera ekitabudde abooluganda ne mikwano gye.\nBano kati balindiridde alipoota y'abasawo mu Bungereza eyatwaliddwa omusaayi n'ebiralala ebyamuggyiddwako okwongera okwekebeja n'okuzuula ekituufu ekimuluma okusalawo ekiddako.\nBryan akaaba obulumi obw'amaanyi mu lubuto amaze ebbanga ng'atawaanyizibwa obulwadde bw'amabwa g'omu lubuto (Ulcers) kyokka abadde atereera n'addamu n'akola.\nOno gye buvuddeko yatwaliddwa mu ddwaaliro ly'e Nakasero ng'ataawa era embeera ye ekyagaanye okutereera. Ayogera kitono, talya okuggyako okunywa n'eby'okulya bye bayisa mu bupiira.\nOmuyambi we Isaac Katende yategeezezza nti okuva Bryan lwe yatwalibwa mu ddwaaliro abasawo bamwekebejjezza kyokka bakyalemeddwa okuzuula ekituufu ekimuluma era kati balindiridde kinaava Bungereza ewatwaliddwa omusaayi n'ebirala ebyamuggyiddwako.\nWiiki ewedde abasirikale okuva ku palamenti baawaliriziddwa okugenda e Nakasero okukakasa oba ddala Bryan mulwadde oluvannyuma lw'okulemererwa okweyanjula mu kakiiko akakola ku nsonga z'eddembe ly'obuntu akaamuyita yennyonnyoleko ku nsonga z'abawala abaali bakozi be abamulumiriza okubatulugunya n'okubakaka omukwano.\nBano looya wa Bryan yabategeezezza ng'omuntu we bw'ali omulwadde ne basalawo okusindika boofiisa baabwe okukakasa.\nBryan ayagala kusisinkana Pulezidenti Museveni\nKatende era yategezezza nti wadde Byan muyi naye ebimu ku bintu by'ayagala era ennaku zino by'ayogerako mulimu okwagala kusisinkana Pulezidenti Museveni okubaako by'amutegezza.\nYagambye nti Bryan amaze ebbanga ng'asaba okusisinkana Pulezidenti kyokka ng'alemesebwa b'ayita ba mafiya.\nOno agamba nti ng'oggyeeko ssente z'ayagala bamusasule olw'omulimu gwe yakola ogw'okubiriza abavubuka okwekulaakulaanya okweggya mu bwavu era mu nteekateeka eno yateekamu ssente ze nnyingi, alina ensonga eziwerako z'ayagala okutegeeza omukulembeze w'eggwanga.\nEmyaka 135 egy'eddiini; Ab'e Nateete bajaguza olw'omuminsane Makaayi\nEbyafaayo bya kaabuyonjo mu Buganda biibino: Zaatandikira ku Kabaka Ndawula\nBannabuddu balaze Kabaka essanyu\n▶ Abaafa kokoolo w'obusajj...\nOkusinziira ku Dr. Noleb Mugisha omukugu mu kujjanjaba kookolo mu ddwaaliro lya kookolo erya Uganda Cancer Institute...


Bukedde Online - Ntudde ku maggwa mu KCCA - Jennifer Musisi\nNtudde ku maggwa mu KCCA - Jennifer Musisi\nKCCA ne Coca-Cola bakkaanyizza ku kukuuma...\nEngeri KCCA gy'eyimirizzaamu okuzimba mu...\nDAYIREKITA wa Kampala, Jennifer Musisi Semakula ategeezezza nti ssinga yali ategeereddewo obugubi obuli mu kifo ky’alimu mu Kampala yandikigaanye okukitwala nga Pulezidenti amulonze.\nJennifer Musisi ne Allen Kagina (ku ddyo).\nBino yabyogedde alabiseeko mu kakiiko ka Palamenti akalondoola ebitongole bya Gavumenti aka COSASE gye yabadde ayitiddwa annyonnyole engeri gye yagabana ku buwumbi omukaaga ezaaweebwa abakozi ba Gavumenti 42 ng’akasiimo ku ssente ezaava mu musango gw’amafuta.\nMargret Baba Diri (mukazi Koboko) yabuuzizza Musisi oba ng’akasiimo okumulonda ku bwa Dayirekita wa Kampala kaali tekamumala atuuke n’okukkiriza okutwala ssente z’omuwi w’omusolo endala.\nMusisi yategeezezza nti eky’okumulonda ku bwa Dayirekita tekirina kakwate na kasiimo kuba yalondebwa nga November 11, 2011 ate omusango ne gusalwa mu 2015.\nYagambye nti gy’ali ssi kasiimo kuba embeera gy’ayitamu singa yali ategeereddewo ku ntandikwa nti bwe binaabeera teyandikkirizza kifo ky’alimu n’agamba nti; “Singa nali ntegeereddewo embeera gye nnina okuyitamu ku ntandikwa nga nnondebwa, sandikkirizza kifo kye bampa.\nWaakiri nnandigenze ne nneekozesa nzekka, okusinga okukolera mw’eno embeera”, Musisi bwe yategeezezza akakiiko ka Palamenti.\nMusisi yategeezezza nti yafuna obukadde 50 mu mpeke oluvannyuma lw’okuggyako ssente z’omusolo n’ez’ekittavvu Gavumenti mw’emuterekera ssente ze ng’amaze okuwummula (NSSF). Okuzifuna yali yavaayo dda mu kitongole ekiwooza emisolo ekya URA.\nYagambye nti Doris Akol , akulira ekitongole kya URA ye yamukubira essimu n’amutegeeza nga Pulezidenti bwe yali asiimye omulimu gwe baali bakoze mu kuwangula omusango gw’amafuta mwe baali battunkira ne kkampuni ya Heritage Oil.\nMusisi yagambye nti tamanyi ngeri ssente gye zaagerekebwamu, kuba yali yeemalidde ku mirimu gya KCCA okutuusa bwe yafuna obubaka ku ssimu nga bumugamba nga bwe yali afunye obukadde 50 ku akawunti ye.\nYategeezezza nti omulimu gwe yakola kwali kutegeka ttiimu ya bannamateeka n’okukola okunoonyereza omuli n’okwebuuza ku mateeka ag’enjawulo ne bakakasa nti ddala kkampuni ya Heritage yalina okusasula omusolo eri Gavumenti.\nYe Kaliisa Kabagambe eyali omuwandiisi w’enkalakkalira mu minisitule y’ebyobugagga eby’omu ttaka yakkirizza nga bwe yafuna obukadde 100, kyokka oluvannyuma lw’okuggyako omusolo yafuna obukadde 60.\nYategeezezza nti yali tayagala kuweebwa ssente zino era nga singa yali aweereddwa omukisa okumwebuuzaako yandisabye bamuweemu omudaali.\nYagasseeko nti ekyamutwaza ssente zino, lwa nsonga nti yali tayagala kubeera mugyemu eri abaali bamusiimye. Akulira ekitongole ky’eby’enguudo ekya UNRA, Allen Kagina naye yalabiseeko mu kakiiko kano n’ategeeza nti wadde y’omu ku baafuna ku ssente kyokka teyeenyigirako mu kuzisaba okuva ku muntu yenna.\nYagambye nti kwali kusiima kwa Pulezidenti ng’abeebaza omulimu gwe baali bakoze.\nSsente obuwumbi omukaaga ezoogerwako zajjawo oluvannyuma lwa kkampuni y’amafuta eya Heritage Oil bwe yasalawo okutunda emigabo gyayo gye baalina mu by’okusima amafuta ne bagiguza kkampuni ya Tullow Oil ku ssente ezaali zisukka mu kawumbi kamu n’ekitundu eza doola ya Amerika.\nEkitongole ky’emisolo ekya (URA) kyavaayo ne kitegeeza nga bwe kyalina okuwooza omusolo ku ssente z’obuguzi buno, kyokka kkampuni z’amafuna ne zigaana ne zisalawo okwekubira enduulu mu kkooti e Bungereza nga bakiwawakanya. Omusango gwasalwa mu 2015, nga Uganda egusinze.\nWano abakungu ba Gavumenti abaali mu kuwoza omusango guno kwe kuwandiikira Pulezidenti Museveni asiime abakungu ababadde mu musango guno.\nAbakungu 42 baaweebwa obuwumbi mukaaga ne bazigabana ng’akasiimo buli omu n’afunako omugabo ogw’enjawulo.\nPalamenti yasalawo abakozi ba Gavumenti abaafuna ssente zino banoonyerezebweko akakiiko akalondoola emirimu gy’ebitongole bya Gavumenti aka COSASE. Akakiiko kakubirizibwa Abdu Katuntu (Bugweri County).\nLukwago akkaanyizza ne badayirekita ba KCCA\nOmusuubuzi aggyeemu akawale n’akakuba poliisi mu kwekalakaasa e Nateete\nKCCA ekendeezezza ku masannyalaze ga UMEME n’edda ku sola: 'Tubadde tusaasaanya obukadde 200 buli mwezi'


Embeera Etta Obufumbo Mukisenge - The Bed Room Teacher\nEmbeera Etta Obufumbo Mukisenge\nWewale bino wamanga tebyeetagisa nga mwezina:\nObusungu bulemesa omuntube era ne bumwononera okwagala, ekyonno n’ekiryoka kijjawo okunnyumirwa kw’ababiri, n’okuwomeregana kw’ekyo kyebaliko.\nObusungu era buzibikira amasannyu ate agatagiisa buli omu okulaga munne mu mukolo gwebabeerako\nKino kireeter okujjawo ebigambo by’abafumbo ebirungi bye balibdde bogera nga beenywa, so ng’ate byetaagisa kubanga byamugaso. Era ebboggo lireeta ebimu kw’ebyo byetwalabye mu No.1 ate ng’awatali kwagala tewaba kuwoomerwa ebiseera ebisinga obungi\nKino kireeta omufumbo obutayagala ku mukebera mu kansiiwa ate nga abamu bafuna okwagala nga bamaze kulaba ku bwereere bwabanaabwe, bwabba kino kimuleetera okwagala okwamaanyi era n’omwami bwatyo ng’alabye ku bwereere bw’omukyala.\nOmu kwabo ababeera bezina obutakkiriza ku mukebera kivirako okuffa kw’obufumbo.\nOmukyala bwaba takkiriza ku mukebera mu bukudde omusajja amutamwa nnyo siinakindi okumugoba. Era bwekityo singa omusajja naye tayagala ku mukebera ku mu soddomi (embolo) omukyala kimumalamu okwagala era natamwa\nKino kireetera abezina okubeera nga buli omu yennyinnyala munne. Singa omukyala yemukyafu kitta amaanyi g’omusajja, era ne ku mukyala bwekityo. Ebifo ebyo byombi biteekwa okubeera nga biyonjo nnyo olwonno biryoke byolese amaanyi gaabyo, biwomerwenga nammwe bannyinibyo muwomerwagane bulungi.\nSikirungi kunnyomagana kubanga kino kireeta annyomye obutannyumisa kaboozi era n’oyo gwebannyomye kimumalamu amaanyi natannyumisa kaboozi wekityo nekitta ebigambo n’ebikwolwa\nOlunkulu lutta okwagala kw’oyo ab’asoose okwagala. Gamba singa omusajja y’asoose n’ayita omukyala, omukyala bwaba walunkulu alwawo okugenda eri bba, kino kiviiramu okwagala kw’omusajja okukendeera. Ate ebiseera ebimu kivaamu n’oluyoombo, era n’ekyennume kyakyo bwekityo. Olunaku mu bikolwa mulwewale nnyo kuba lutta obufumbo.\nOmu ku babiri ayinza obutannyumirwa nga kino kiva ku kwekanasa. Oyo aba yekanasa agwamu amaanyi. Akaboozi kannyuma nnyo singa buli omu yeyanjulira munne n’okugumira ebyo byonna ebiba bibavuddemu.\nKino kibaawo singa omukyala aba aziniddwa oluzina olumusumululu buli kituli kyonna ekimuliko ne kisumulukuka ne kifulumya ekikivamu..\nBwaba ayonsa n’amabeere gatiriika olw’embeera gyaba atuuseko. Kale bw’omwennyinnyala kimuwaliriza okuva kunkola emusumulula kuba oba omwennyinnyala


Bukedde Online - Kagina asabye Gavt. ku kuliyirira ettaka omuyisibwa enguudo\nGav't egonzezza eby'okutwala abantu ku kyeyo:...\nBoogedde aboomutawaana 3 abatulugunya abasibe...\nAKULIRA ekitongole ekivunaanyizibwa ku nguudo mu Uganda Allen Kagina asabye gavumenti ekole ennongoosereza mu Ssemateeka ku ngeri gye balina okuliyirira n’okweddiza ettaka mu bitundi omuba muyisiddwa enguudo.\nAkulira UNRA, Allen Kagina ng'ayogerera mu kakiiko. EBIFAANANYI BYA BENJAMIN SSEBAGGALA\nOkugenda mu kakiiko awerekeddwaako William Matovu, avunaanyizibwa ku kufuna ettaka mu bitundu we bagenda okuyisa enguudo ne Titus Kamya akulira ebyamateeka mu UNRA.\nKagina ategeezezza akakiiko nti ofiisi y’omubalirizi wa gavumenti omukulu teriiwo mu mateeka ekiviirako abantu be babeera babaliridde okuwakanya ebikoleddwa ne bagenda mu kkooti.\nYategeezezza nti obuzibu obulala bwe basinga okusanga kwe kubeera nti waliwo abaafuna ettaka mu bukyamu kyokka bwe batuuka okuyisaawo enkulaakulana abantu bano bakaayana nnyo nga tebaliyiriddwa.\nAyagala ofiisi y’omubalirizi wa gavumenti ekuzibwe efuuke kitongole nga UNRA, ebeere nga yeetengeredde okuyambako mu kwanguya emirimu.\nBwe babeera bagereka emiwendo gy’ebintu bye baliyirira kibabeerera kizibu okuzuula omuwendo omutuufu kubanga enkiiko za disitulikiti ezimu tezirina bikwata ku ttaka mu bitundu omubeera mugenda okuyisibwa enguudo.\nAsabye akakiiko kateekewo enkola ennambulukufu era etondewo ensawo eyinva okuvaamu ssente ezikozesebwa mu kuyambako abantu abateesobola mu by’amateeka babeere nga bafuna obwenkanya okuliyirirwa mu kifo kyonna awayisiddwa oluguudo.\nAnnyonnyodde nti ekizibu ekirala ekiriwo, etteeka terirambika bbanga lirina kumala nga beekenneenya abo abalina okuliyirirwa so nga lirambika nti ekitundu ekiyisiddwaamu oluguudo tebatandika kukola ng’omuntu akoseddwa tannaba kuliyirirwa.\nEbifo ebirimu ab’ebibanja bibatawaanya nnyo mu kuliyirira abantu kubanga babeera balina okuliyirira ow’ekibanja ne nannyini ttaka olumu ne kibeera kizibu okukakasa ani gwe balina okuliyirira.\nKamya yategeezezza nti bakyalina okusomoozebwa ku nnyingo eya 26 mu ssemateeka erambika ku ngeri y’okweddizaamu ettaka kubanga etteeka terirambika ludda wa we balina okutwala ssente singa basanga ekitundu ekirimu enkaayana nga betaaga okuliyirira oyo gwe babeera tebakkaanyizza naye.\nKagina yawadde amagezi nti gavumenti ya Uganda ekoppe enkola egobererwa mu mawanga amalala nga baliyirira abantu nga bwe kiri mu Buyindi; bwe bazuula nga betaaga okuyisaawo oluguudo bayambako omuntu oyo okusenguka okumuzza mu kifo gy’alaga n’akkalira era bwe wayitawo emyaka etaano ng’ettaka tebalikozesezza nga balisitula nga baliddiza nannyini lyo.\nGavt. eneeyongerayo akawumbi ku Masiro


Bukedde Online - Abalozezza ku bukambwe bw'abakwata kafiyu balojja\nEkkubo ly'omusaalaba libeera lya buli lunaku - Fr. Kabanda\nAbaazirwanako 200 bagenze Somalia kukuuma mirembe\nKkooti etandise okuwulira omusango abatuuze b'e Nakawa gwe bavunaana...\nBamasheikh bongedde bwiino ku kiraamo kya Muzaata\nAbalozezza ku bukambwe bw'abakwata kafiyu balojja\nBy Henry Kasomoko\nAdded 22nd February 2021\nABAVUBUKA basatu abatuusibwako ebisago mu budde bwa kafiyu e Kamwokya beekokkodde obukambwe bw'abeebyokwerinda.\nBaasangiddwa Kamwokya mu zooni ya Kifumbira n'abalala ku bitanda mu ddwaaliro gye bajjanjabirwa e Mulago ku Lwokutaano, ne beekokkola obukambwe obusukkiridde abaserikale ba poliisi n'abaamagye bwe bakozesa nga bakola ebikwekweto by'ekiro bye bagamba nti, bisusse okutulugunyizaamu abantu.\nSam Onyapidi 31, asula mu Kifumbira yasangiddwa mu ddwaaliro e Mulago n'ategeeza nti, yannyuka ekikeerezi ku mulimu ku ssaawa 4:00 ez'ekiro mu kiro ekyakeesezza ku Ssande n'asanga abaserikale abalawuna mu kitundu kyabwe abaamukubye n'amaliriza ng'atwaliddwa mu ddwaaliro ng'ataawa.\nYategeezezza nti bwe yabasanga yali alowooza nti, singa abalaga ebiwandiko bye, bamuleka kyokka bwe yaggyayo ebimwogerako omuserikale omu n'amufumita ekintu mu kifuba ky'agamba nti, kaali kambe ne bamuddusa e Mulago ng'ali bubi.\nYagasseeko nti omuserikale oyo eyamutuusaako obulabe teyasobola kumumanya kubanga yali mu kikooti ekitaliiko mannya n'akakookolo.\n"Nagezzaako okukwata mu kifuba okuziyiza omusaayi okunzigwamu ne nkubira abantu bange essimu ne bajja ne bantwala e Mulago", Onyapidi bwe yategeezezza.\nRose Amusugut ssenga wa Onyapindi yategeezezza nti mutabani we we baamutuusiza mu ddwaaliro e Mulago ng'omukka abakamubake ne bamuteeka ku byuma.\nEmma Muwonge naye mutuuze mu Kifumbira abaserikale baamukuba ne bamwasa omutwe yategeezezza nti, abaamukuba yabasanga Kololo ne bamubuuza gy'adda oluvannyuma omu n'amukuba kyokka tebakoma okwo baamutwala ne bamuggalira mu kaduukulu ku kisaawe e Kololo ng'ali bubi.\nYategeezezza nti, omuserikale omukazi eyali akola mu budde obwo ye yamuyamba n'ayita abantu be okumutwala ne bamujjanjaba.\nAloysius Ssengoba eyakubibwa n'afuna ekisago ku liiso agamba nti, abaserikale baamusanze ku Lwokubiri ekiro ng'ava mu lumbe lwa mutuuze munnaabwe e Kamwokya ng'adda wuwe. Yagezezzaako okwennyonnyolako omuserikale omu n'amukuba ekintu ku liiso ne bamuleka mu bulumi.\nAmyuka omwogezi wa poliisi mu Kampala n'emiriraano Luke Oweyesigyire bano yabawadde amagezi okugenda ku poliisi ya Kira Road babaloope basobole okuyambibwa n'ategeeza nti, okwemulugunya kuno nga poliisi babadde tebannaba kukufuna mu butongole.\nBannamateeka basabye pulezidenti alonde ssentebe w'akakiiko k'eddembe ly'obuntu\nOkulayiza Pulezidenti wa Amerika\nBatenderezza omulamuzi Kibuuka Musoke\nCranes eyise wangu: Ewonye Ivory Coast ne Algeria mu mpaka za Afrika eza 2017\nOmutendesi wa Cranes omuggya atandise na buwanguzi\nCranes erinze ssaawa busaawa okuwuttula Burkina Faso e Namboole\nEkkubo ly'omusaalaba libeer...\nNG’OGGYEEKO Olwokutaano Olutukuvu olutambuzibwako ekkubo ly’omusaalaba, mu kisiibo tulagirwa okutambuza ekkubo...\nAbaazirwanako 200 bagenze S...\nEKIBINJA ky’amagye ekisooka e Kakiri kisunsudde abaazi rwanako 200 nga baakutwalibwa e Somalia okwongera okukuuma...\nKkooti etandise okuwulira o...\nOMULAMUZI Yasin Nyanzi atandise ku nteekateeka y’okuwulira omusango gw’abatuuze b’e Nakawa abaasengulwa ku luguudo...\nBamasheikh bongedde bwiino ...\nBAMASEEKA bongedde okuleeta bwiino akakasa ekiraamo Sheikh Nuhu Muzaata kye yakola ne basomooza abakiwakanya okuleeta...\n'Temusuulirira baliko bulemu'\nABAZADDE abalina abaana abaliko obulemu abagenda okutuula ebibuuzo bya P7, S4 ne S6 basabiddwa obutabasuulirira...


Bukedde Online - Akabinja ka Young Mulo kabadde kaakatta aba bodaboda 11\nAkabinja ka Young Mulo kabadde kaakatta aba bodaboda 11\nBoogedde ebifo gye batunda pikipiki ze babbye...\nTuzudde enfo ya Mugisha eyatta owa bodaboda...\nAKABINJA ka Young Mulo, mu myezi mukaaga gyokka kabadde kaakatta abantu 11 mu Makindye ne Lubaga wokka!\nYoung Mulo ( ku ddyo) ne Dan Yiga nga bali ku poliisi.\nMu Makindye wokka babadde baakattamu aba bodaboda mukaaga ate Lubaga bataano! Omwogezi wa poliisi mu ggwanga Fred Enanga yagambye nti, poliisi yafunye ebikwata ku ba bodaboda bano be bazze batta.\nYagambye nti Mulo ne munne Mugisha baatutte abaserikale e Makindye ne babalaga ebifo eby’enjawulo 6 we battidde aba bodaboda era poliisi y’e Katwe n’ekakasa nti mu bifo ebyo byonna we baabatambuzza, bazze basangawo emirambo gy’abavuzi ba bodaboda ku nnaku ez’enjawulo mu myezi ebiri egiyise.\nOluvannyuma baatutte abaserikale mu bifo ebirala ebitaano mu Lubaga we battidde aba bodaboda era mu bifo ebyo, baabadde bawerekerwako poliisi ya Old Kampala.\nAkatambi akaakwatibwa kkamera z’essomero e Kakeeka mu Lubaga we battira Derrick Mulindwa ze zaayambye okukwata John Bosco Mugisha amanyiddwa nga Mukiga ne munne Aloysius Tamale amanyiddwa nga Young Mulo era ne bakkiriza nti baamutta nti era babadde baakatta abantu 17 mu bbanga lye bamaze nga babba. Abantu abasinga ku bano babasse mu myezi 6 gyokka egisembyeyo.\nEnanga yategeezezza nti Young Mulo ne banne babadde n’akakodyo k’okutwala ebiwandiiko byonna ku muntu gwe bakubye ennyondo kiremese okunoonyereza n’okumanya ebikwata ku muntu gwe basse amangu.\nBe basse mu myezi ebiri gyokka kuliko; Damiano Ssekalaala gwe battira e Makindye okuliraana Makindye Country Resort nga April 24, 2019 ne bamutwalako pikipiki ye nnamba UEW 256G, Geoffrey Nkata baamutta nga June 3, 2019 mu Wasswa Zooni e Makindye, Emmanuel Gatete yattibwa March 13, 2019 baamuttira kumpi ne Klezia ya St. Agnes e Makindye, Abdul Nsubuga baamutta January 21, 2019 e Makindye mu Kizungu Zooni, Tom Wamala baamutta June 2, 2019 ate nga waliwo n’omulala ataalina biwandiiko gwe batta nga May 29, 2019 mu Kkanisa Zooni e Makindye.\nMu Lubaga poliisi okuva ku Old Kampala eteebereza nti ku lunaku kwe battira owa bodaboda Derrick Mulindwa nga kkamera zibalaba, battirako abantu babiri nga baasooka kutta Wilson Aheebwa gwe baapangisa okuva ssundiro ly’amafuta erya Hass mu Kisenyi ne bamuttira e Bukesa mu kiro kya June 30, 2019.\nPOLIISI YAAKABAGGULAKO EMISANGO 12\nEnanga yagambye nti, baakabaggulako emisango 12 egy’ettemu. Babadde bakyusakyusa amannya era Mulo olumu abadde yeeyita Patrick Ssekyewa.\nBaakwatiddeko abavubuka abalala abagambibwa okubaako ne kye bamanyi ku bubbi bwa bodaboda okuli; Umar Ssenyonga, Bob Mubale amanyiddwa nga Ben Musoga, Majid Bandiho amanyiddwa nga Kagame era bonna baabuuziddwa akana n’akataano okubaggyamu bye bamanyi.\nOmwogezi wa poliisi mu gwanga Fred Enanga yagambye nti abaakwatiddwa ku ttemu ly’aba bodaboda baabuulidde poliisi ebifo mwe baabattira era ne babatwalayo ne bannyonnyola n’okulaga engeri gye baabatta ekikakasa nti ddala be batemu ababadde abatadde aba bodaboda mu Kampala n’emiriraano ku bunkenke.\n“Oluvanyuma lw’okukwata abeenyigira mu ttemu ly’aba bodaboda bingi ebizuuliddwa era nga tusobodde okutegeera n’abantu be batta kuba baatutte abaserikale mu bifo gye baabattira era kati twakabaggulako emisango 12,” Enanga bwe yategeezezza.\nYagambye nti poliisi mu kunoonyereza yakizudde ng’akabinja kano kabadde kakulirwa Mulo era ono ye yalabikira mu katambi ng’agwa Mulindwa mu bulago n’amutuga n’amukuba ku ttaka nga bw’amunyoola ensingo; olwo Mugisha n’alyoka akima ennyondo n’ayambulamu Mulindwa ekikoofiira (helmet) ku mutwe, n’amukuba okutuusa lwe yakakasa nti amusse!


Omubaka Nakimuli awaddeyo Yingini ye Lyato egenda okutambuza abasumba mu kigo kye Bukasa e Kalangala. - Watchdog Uganda\nOmubaka Nakimuli awaddeyo Yingini ye Lyato egenda okutambuza abasumba mu kigo kye Bukasa e Kalangala.\nOmubaka Nakimuli yawadde banna Bukasa amagezi okwesenbereza n'okugulumiza Katonda buli kiseera bafune obusaasizi bwe nga kwotadde n’obukuumi.\nin Luganda, religion\nOmubaka Helen Nakimuli wakati nga awayo Yingini gye yagulidde abasumba n'abawereza mu kigo kye Bukasa e kalangala\nEssanyu katono litte abantu ba Katonda ab’eKigo ekiggya eky’e Bukasa mu Ssaza lye Masaka nga bajaguza okuweza omwaka omulamba ng’ekigo kino kitondeddwawo.\nBano abaabadde bakungaanye okusonda ssente ez’okugula yingini ye Lyato elinaayamba Abasaserdooti okubunyisa Obutume Bwa Kristu mu kigo ky’e Bukasa ekikolebwa ebizinga 64, ate kyababuuseeko omubaka omukyala akiikirira Disitulikiti ye Kalangala Helen Nakimuli bwe yayingiddewo ne yingini gye baabadde beetagira ddala, era nga mpya ttuku eyekika kya HP 15 ebalirirwamu bukadde bwe nsimbi za Uganda 10 naagitonera ekigo kino kigire nga kikozesa eyo.\nNakimuli era yeyamye okuwa abakirisitu elyato elibalirirwamu obukadde 10, nga muno abasumba n’abawereza ba Katonda mwe bagenda okutambuliranga nga babunyisa enjiri okwetoolola ebizinga ebitwalibwa ekigo kino.\nOmubaka Nakimuli yawadde banna Bukasa amagezi okwesenbereza n’okugulumiza Katonda buli kiseera bafune obusaasizi bwe nga kwotadde n’obukuumi.\n“Tewali kye tuyinza kusobola nga abantu nga Katonda tetumukulembezza, nange bulijjo ngenda kukola obutebalira okulaba nga nyambako ku mirimu gya Mukama mu kigo kyaffe kino ekikyali ekiggya”” Omubaka Nakimuli bwe yagambye.\nAbakkiriza n’abasumba abeetabye ku mukolo guno basiimye Omubaka wabwe olw’okubaddukirira n’obuyambi bwe ntambula.\nWinnie Byanyima; Lwaki musiba omwami wange mu kifo ky’okukendeeza ebbeyi y’ebintu\nAbakyala mwewale okujeemera abaami bammwe nga mutuuse mu bifo by’obuvunanyizibwa\n25th June 2022 at 17:26\nPanic as Landlord loses title of land hosting government school to money lender


Bukedde Online - Abatuuze beekalakaasizza olw'omwana eyafiiridde mu mwala\nAbatuuze beekalakaasizza olw'omwana eyafiiridde mu mwala\nGavumenti erambise enkola y'ebintongole byabyo eneegobererwa okutuusa obuweereza ku bantu\nEkiragiro kya kkooti kyongedde okutabula f...\n"Amazzi gaatuyitiriddeko ne gatuuka awaabadde omwana ne gamukuluggusa mu mwala."\nBYA LAWRENCE MUKASA\nABATUUZE b'e Kasubi zzooni I mu munisipaali y'e Lubaga bavudde mu mbeera ne basuula emisanvu mu luguudo nga balaga obutali bumativu eri abakulembeze olw'okulemererwa okubazimbira omwala gwe bagamba nti gwakafiiramu abaana basatu.\nKyaddiridde enkuba eyatonnye ku Lwokutaano n'ejjuza omwala ogwawula Kasubi ne Kawempe ne mufiiramu omwana Fabrice Kisuubizo 10, abadde abeera ne jjajja we. Ssenga w'omwana ono agamba nti enkuba olwatandiise ne bamuyingiza mu nnyumba olwo bbo ne badda wabweru okulwanagana n'amazzi agaabasazeeko nga gatandise okutwala ebintu oluvannyuma lw'omwala okujjula ne gubooga.\nAbatuuze nga beekalakaasiza mu luguudo wakati\nOno agamba amazzi gaabayitiriddeko ne gatuuka awaabadde omwana ne gamukuluggusa mu mwala. Baakubye enduulu abatuuze ne bajja okumutaasa wabula okumutuukako nga yafudde dda ne bakubira poliisi eyatutte omulambo mu ggwanika e Mulago. Wano abatuuze we baatandikidde okwekalakaasa. Poliisi y'e Wandegeya yatuuse n'etandika okubayisaamu kibooko olwo ne babuna emiwabo n'eggyawo emisanvu mu kkubo.\nSsentebe William Kisuule yavumiridde poliisi olw'okukuba abaabadde balaga obutali bumativu bwabwe n'asaba gavumenti okuvaayo mu bwangu ebakolere omwala guno kubanga gugenda kubattira abaana babwe bangi.\nagudde mu mwala\nPoliisi ya Kenya ewaddeyo gwe yakutte ku by'okutta Kaweesi\nBUKEDDE W'OLWOKUNA AKULEETEDDE EBIKULU BINO\nEmmere gyâ€™oba oliisa omwana omuziyize endwadde zâ€™olususu\nNalutaaya ayubuka olususu ngâ€™omusota


Bukedde Online - Ebintu kwolabira takisi mwe babbira\nOmu ku bakadde abasinga obukulu mu Uganda afudde!\nNantume atulise n'akaaba bw'ajjukidde engeri Katonda gye yamuggya...\nCarol Nantongo afe essanyu nga bamuwaanye nti ayimba 'ebiriyo'...\nOlutalo lw'emisaala n'ensako mu KCCA\nNdeeba enkulaakulana emwesambye n'atuuka o...\nENNAKU zino ababbira mu mmotoka naddala takisi beeyongedde. Mu bukodyo obungi bwe bayiiyizza, mwe muli; okufuna mmotoka ezikola takisi ze bakozesa ne bawuddiisa abantu abaagala okubasaabaza ne babanyaga nga bazirinnye. Kw’omanyira emmotoka nti bagibbiramu.\nEmmotoka egambibwa okutambuliramu ababbi ng’eri ku poliisi y’e Kyebando Kisalosalo ku luguudo lwa Northern By Pass oluvannyuma lwa poliisi okugigoba abaalimu ne baduuka mu n’esalawo okugisika .\nNNYAMBA ONTEREREZE KU ENDABIRWAMU EYO;\nKano ke kamu ku bukodyo ababbira mu takisi bwe baatandika nabwo era bwe baakizuula nti abantu baabutegeera, ensangi zino bagenda bakadibya wabula waliwo abakyakakozesa. Endabirwamu eziraba emabega bazikyamya mu bugenderevu ggwe omusaabaze bw’olinnya mmotoka, bakulekerawo ekifo mu maaso ku luggi era oluba okusimbula nga ddereeva akusaba omuyambe otereeze endabirwamu asobole okulaba ebimuva emabega.\nBw’otakagwamu nti kakodyo k’ababbi n’okkiriza okutereeza endabirwa gwe obeera owoomye ng’enjogera yaabwe bw’eri.\nEngeri endabirwamu gy’ebeera ewala, oba olina okukunukkiriza oba okusitukamu katono olwo abeera akuddiridde ng’afuna akakisa okusikamu essimu n’essente zonna mu nsawo era bavugako wano na wali nga bakugamba nti abasaabaze bababuze oba mmotoka efudde naye tebakuggyaako ssente.\nObutabagwamu nti bakubbye bakugamba olinnye mmotoka endala ssente ozireke.\nAbabbi abasinga naddala abatta be babbye babbira ku nguudo empanvu okugeza; Mbarara, Hoima, Jinja n’endala.\nMu mmotoka babeeramu nga bana; kkondakita, ddereeva, omu mu ‘maaso n’omulala omu emabega ku mutto ogusembayo.\nOmuserikale wa Flying Squad omu ku bayigga ababbi ab’ekika kino yategeezezza nti batikka abantu ne bajjula mmotoka n’esimbula era n’etambula olugendo oluwerako ne batuuka mu bifo ebyekusifu nga tewali ajja yenna k’ebeere emmotoka eyita mu budde obwo ne balyoka bagamba abasaabaze okubawa buli kye balina.\nAbabbi ab’ekika kino batera nnyo okubba abasuubula mu bitundu eby’ewala bwe bamala okubabba n’engoye ne bazibambula ne beggyawo. Babeera n’ebissi era abagezaako okugaana okukola kye babalagidde bayinza okubatta.\nOkusinziira ku muserikale wa Flying Squad ataayagadde kumwatuukiriza mannya, abamu bakozesa emmotoka ze baggye ku bagagga nga babalimbye nti bagenda kuvuga takisi ate abalala, bazipangisa ku baddereeva.\nAbaakwatiddwa mu bubbi bw’omu ttakisi nga bali ku poliisi ya CPS gye bakuumirwa.\nSimon Mudoola omutuuze w'e Lugazi eyali abbiddwaako mu ngeri eno yategeezezza nti waliwo n'abakozesa mmotoka za buyonjo ne beefuula abagenda eηηendo empanvu bwe batuuka mu kkubo ne beefuulira abasaabaze.\n"Nze mmotoka ekika kya Noah nagirinnyira ku Yard okuliraana Hotel Africana nga mu maaso waliyo omusajja omulala, ddereeva n'emabega nga waaliyo abasajja abalala babiri. Bajja ku siteegi ne bayita abagenda e Jinja- Kawolo era ne ntuula mu mmotoka n’abasaabaze abalala. Nalina ensawo eyalimu ssente ne laptop.\nBaatuula omusajja omu n'ava we yali atudde n’asaba tweyongereyo ye atuule ku mulyango nti waliwo by’agenda okufuna mu maaso." Mudoola bwe yannyonnyodde.\nYagasseeko nti mmotoka olwagisimbula bwe baatuuka e Lugogo nga waliwo jjaamu ddereeva kwe kwambuka ku bitaala by'e Nakawa ne babagamba nti bagenda kuyita mu kkubo ddala ne badda ku Lugogo Bypass ne baambuka e Nagulu nga balowooza bagenda kuddayo e Nakawa wabula baayambuka bwambusi ne bayita ku kitebe kya poliisi ne badda ku ky'e Ntinda ne babayisa mu bikubo eby'ettaka okutuusa lwe baatuuka mu kifo awatayita nnyo bantu ne babalagira buli muntu aleke by’alina munda afulume ne basimbula emmotoka.\nJohn Peter Katumba omutuuze w’e Kisaasi asuubula ‘tayiro’ mu katale e Nakasero eyabbibwa mu May agamba nti; Nali nzira waka e Kisaasi ku ssaawa nga 12:00 ez’akawungeezi. Nalinnya takisi nnamba UAT 904K eyali edda e Kisaasi nga nnina ensawo omwali laptop.\nMu mmotoka mwalimu abantu abalala wabula bwe natuuka we nviiramu ne ηηamba kkondakita nti nvaamu n’antegeeza nti we nali mugamba okuviiramu tebabakkiriza kuyimirirawo. Banvuga ne bampisa we nali nviiramu obusungu ne bunkwata ne ntandika okuyomba.\nNali ntudde mu maaso bwe nayomba ennyo nga bwe tuwanyisiganya ebigambo ne ddereeva ne kkondakita, baafuna we bayimirira ne nvaamu mu busungu ne ssente ne bazizira wabula saamanya nti mu kuyomba baali banziba.\nηηenda okutuuka okukebera ensawo nga laptop teriimu, mulimu oguyinja ogunene gwe banteereddemu naye ekirungi mmotoka nali ngirabye era kye nakola nafuna booda ne ngoba mmotoka nga bwe nkuba enduulu n’aba bodaboda ne batwegattako.\nAbabbi baava ku kkubo ne bakwata e Bukoto ne nkubira abaserikale naye mu kubagoba, mmotoka yaabwe yafuna akabenje abalala ne badduka naye ddereeva ebyuma ne bimukwatiramu era poliisi n’emukwata n’ayogera omu ku banne.\nTwaggulawo omusango ku fayiro SD 61/20/05/2016 Phiona Orama Oryema omutuuze w’e Namugongo akolera e Bukoto ye agamba nti; Ku ssaawa 10:50 ez’olweggulo nava e Namugongo nga bampise ku mulimu mmotoka ne ngirinnyira ku Northern Bypass ng’eneetera okujjula kubanga mwalimu abantu 10 nga mu maaso wabulayo omu n’emabega nze ne ntuula mu maaso.\nNalina essimu kika kya Samsung Galaxy mu kasawo ne ssente enkalu 200,000/- n’essimu endala ennene kika kya Asus. Bwe natuuka okuliraana essomero lya Bethany High School, kkondakita n’aηηamba nnyweze oluggi olw’okuba nali simanyi kakodyo kano, nata bye nalina ne nzira ku luggi ndunyweze. Ddereeva yaηηamba nti oluggi bwe lutanywera nja kuyitamu ngwe. Saamanya nti baali banzibye.\nOluvannyuma ne batugamba nti tebagenda kutuuka Kyebando, tufune emmotoka endala. ηηenda okukebera akasawo nga temuli kantu wabula waliwo omutuuze eyakwata ennamba ya mmotoka eyannyamba ne tugenda ku poliisi ne tuggulawo omusango ku fayiro SD 21/11/07/2016 ku poliisi y’e Kyebando poliisi n’ekwata mmotoka UAJ 861L ababbi ne badduka.\nOmusaabaze gwe batuuza mu bifo by’emabega bamubbira mu kakodyo ka kuyomba. Steven Sande akulira poliisi y’e Kira agamba nti abantu bangi ababbiddwa babeera balina ssente nnene.\n“Abamu batugamba nti yabadde atudde wakati w’abasaabaze babiri n’awa kondakita ssente nga nnene n’atandika okuyomba.\nYagasseeko nti omusaabaze naye bw’atandika okuyomba ng’ebirowoozo byonna abiteeka ku kkondakita ne ddereeva olwo bano abamuddiridde nga basowola buli ky’alina mu nsawo.\nBrian Wimana omutuuze w’e Kamwokya Kifumbira agamba nti; Ku ssaawa 9:00 ez’olweggulo nali ηηenda Kisaasi ne nninyira mmotoka ku ttaawo ly’e Kyebando Nsooba nga nnina ensawo omwali essimu kika kya Huawei ne kkamera wabula mmotoka bwe yatambula ne tutuuka mu kifo ekiziyivu ku Northern Bypass ne banziba kkamera n’ebyali mu nsawo naye mmotoka nnali ngirambye.\nYaliko ebigambo nti ‘Jesus Is Coming’ ebivvuunulwa nti Yesu akomawo era nali ndi ku poliisi y’e Kyebando nalaba mmotoka ng’esimbye mu luggya lwayo nga waliwo abalala abaali bagiroopye nti yabaddemu abantu abaababbye nange we nagisanga ne nzigulawo omusango ku fayiro SD 21/11/07/2016.\nPoliisi wadde efubye okusomesa abantu okwegendereza nga tebannalinnya mmotoka naye wakyaliwo okusoomooza kungi olw'abantu abasinga obutakwata nnamba za mmotoka mwe babeera bababbidde ne kizibuwaliza poliisi okulondoola ababbi.\nOmuduumizi wa poliisi ya Kira Road, Michael Kasigire yagambye nti olumu ekiremesa ababbi okukangavvulwa, bwe baba bakwatiddwa, ababbiddwa tebawa poliisi mukisa ne basalawo nti baagala kuteesa n'ababbi babaddize ebyo bye baba bababbyeeko.\nOmwogezi wa poliisi ya Kampala n'emiriraano, Patrick Onyango yagambye nti, bwe bakwata mmotoka z'ababbi bano, oluusi abazibeeramu babaddukako ne basigaza mmotoka zokka bannyinizo bwe bazikima ku poliisi ne babasaba okubatwalira ddereeva eyabadde mu mmotoka bo babatwalira be baawa mmotoka tebabatwalira babbi baazibaddemu.\nSteven Sande akulira poliisi y'ebidduka ku poliisi ya Kira Road yagambye nti "Mu mateeka omuntu bw’abbibwaako ebibye mu mmotoka ekibuuzo ekisooka nga waakatuuka ku poliisi kwe kukubuuza nti emmotoka ogikutte ennamba?\nNaye abantu baffe obunafu Buno bakyabulina ng'omusirikale olumubuuza tasobola kujjukira nnamba ya mmotoka emubbye poliisi n’ezibuwalirwa okukola omulimu gwayo obulungi" Sande bwe yategeezeza.\nYagambye nti bbo kasita babannyonnyola oluguudo mmotoka lw'ebaddeko nga bafunye n'ennamba yaayo bakozesa leediyo ya poliisi okuloopa emmotoka eyo.\nEngeri okukyala kw'ennaku zino bwe kutiisizza abavubuka abakyeyiiya\nOmu ku bakadde abasinga ob...\nOmu ku bakadde ababadde basinga obukulu mu Uganda afudde!\nNantume atulise n'akaaba bw...\nOmuyimbi Moureen Nantume atulise n'akaaba bw'ajjukidde engeri Katonda gye yamuggya mu bwayaaya n'amufuula sereebu...\nEyali omwogezi wa Poliisi a...\nEyali omwogezi wa poliisi mu bitundu okuli e Luweero ne Masaka, Paul Kangave ayanjuddwa mu bazadde ba mukyalawe...\nCarol Nantongo afe essanyu ...\nOMUYIMBI Carlo Nantongo kate afe essanyu Katikkiro Charles Peter Mayiga bwe yamuwaanye nti ayimba ‘ebiriyo'. ...\nNina Roz asekeredde abamuye...\n" NG'ENZE ne Andre abalala bali ku byabwe. Okukyala kuwedde kati mulinde kwanjula na mbaga," bwatyo omuyimbi Nina...


Okuva 5 LCB - Falaawo Aziyiza Abayisirayiri Okuva mu - Bible Gateway\nOkuva 4Okuva 6\nOkuva 5 Endagaano Enkadde nʼEndagaano Empya (LCB)\nFalaawo Aziyiza Abayisirayiri Okuva mu Misiri\n5 Oluvannyuma lw’ebyo, Musa ne Alooni ne bajja eri Falaawo, ne bamugamba nti, “Tutumiddwa Mukama Katonda wa Isirayiri ng’akugamba nti, ‘Leka abantu bange bagende, bankolere embaga mu ddungu.’ ”\n2 Naye Falaawo n’abaddamu nti, “Mukama ye ani, mmugondere, nzikirize Abayisirayiri, sijja kubakkiriza kugenda.”\n3 Ne bamugamba nti, “Katonda w’Abaebbulaniya yatulabikira. Tukusaba otuleke tugende olugendo lwa nnaku ssatu mu ddungu, tuweeyo ssaddaaka eri Mukama Katonda waffe;[a] aleme kututta ne kawumpuli, oba n’ekitala.”\n4 Naye kabaka w’e Misiri n’abagamba nti, “Mmwe Musa ne Alooni, lwaki mwagala okuggya abantu ku mirimu gyabwe? Muddeeyo mangu ku mirimu gyammwe.” 5 Falaawo n’ayongera n’agamba nti, “Kale, mulabe abantu nga bwe beeyongedde obungi mu ggwanga ate mmwe mubaziyiza kukola.”\n6 Ku lunaku olwo lwennyini Falaawo n’alagira abagabi b’emirimu ne bannampala b’abantu[b] nti, 7 “Mulekeraawo okuwanga abantu essubi ery’okukozesa mu kubumba amatoffaali; mubaleke bagende beenoonyezenga essubi lyabwe.[c] 8 Naye mubalagire babumbenga obungi bw’amatoffaali bwe bumu nga ge babadde babumba; temukendeezanga ku muwendo ogwabasalirwa. Bagayaavu; era kyebava bankaabirira nti, ‘Tuleke tugende tuweeyo ssaddaaka eri Katonda waffe.’ 9 Abasajja mubongereko ku mirimu gye mubasalira, bakole nnyo, balyoke baleme na kufa ku ebyo bye babalimbalimba.”\nAbakozesa Bongera ku Mirimu gy’Abayisirayiri\n10 Awo abakozesa ne bannampala ne bagenda ne bategeeza abantu nti, “Falaawo agambye bw’ati nti, ‘Sijja kwongera kubawanga ssubi. 11 Mugende mwenoonyeze essubi yonna gye musobola okuliraba; kyokka emirimu gyammwe tegijja kukendeezebwako n’akatono.’ ” 12 Bwe batyo abantu ne basaasaanira Misiri yonna okukuŋŋaanya obukonge bw’essubi ly’eŋŋaano bakozese obwo mu kifo ky’essubi. 13 Abakozesa ne babakuluusanyanga nga babalagira nti, “Emirimu gyammwe egibasalirwa buli lunaku, mugituukirize nga bwe mwakolanga ng’essubi likyabaweebwa.” 14 Bannampala Abayisirayiri, abaalondebwa abakozesa ba Falaawo, ne bakubibwanga nga bwe babuuzibwa nti, “Lwaki omuwendo gw’amatoffaali ogwa jjo n’ogwa leero ogwabasalirwa temugutuukirizza nga bwe mwakolanga edda?”\n15 Awo bannampala Abayisirayiri ne bajja ne bajulira ewa Falaawo, ne bamugamba nti, “Ffe abaddu bo, lwaki otuyisizza bw’oti? 16 Abaddu bo tetuweebwa ssubi, kyokka tulagirwa nti, ‘Mubumbe amatoffaali!’ Abaddu bo tukubibwa, so ng’omusango guli mu bantu bo.” 17 Falaawo n’abaddamu nti, “Muli bagayaavu bugayaavu kyokka. Kyemuva mundeeberera nti, ‘Tuleke tugende tuweeyo ssaddaaka eri Mukama.’ 18 Kale, mugende mukole! Temujja kuweebwa ssubi, naye muteekwa okubumba omuwendo gw’amatoffaali omujjuvu nga bwe gwabasalirwa.”\n19 Bannampala Abayisirayiri ne bategeera ng’akacwano kabatuukiridde, bwe baagambibwa nti, “Omuwendo gw’amatoffaali ogwabasalirwa okubumbanga buli lunaku tegujja kukendeezebwako.” 20 Bwe baava ewa Falaawo, baasanga Musa ne Alooni nga babalindiridde. 21 Bannampala ne babagamba nti, “Mukama abatunuulire era asalewo; kubanga mutufudde ekyenyinyalwa ewa Falaawo n’abaweereza be, era mubakwasizza ekitala okututta.”\nKatonda Asuubiza Okununula Abayisirayiri\n22 Awo Musa n’akomawo awali Mukama, n’ayogera nti, “Ayi Mukama, abantu bano lwaki obaleetedde emitawaana? Eyo y’ensonga kyewava ontuma? 23 Kubanga kasookedde ŋŋenda ne njogera ne Falaawo mu linnya lyo, abantu bo abataddeko ebizibu bingi; era abantu bo tobawonyezza n’akatono.”\n5:3 Abamisiri baatwalanga ensolo ng’ente okuba ensolo ezawongebwa, era ekyo kye kyagendererwa mu kugenda olugendo okuva awaali Abamisiri, okuwaayo ssaddaaka (laba 8:22)\n5:6 Abagabi b’emirimu baali Bamisiri, ate nga bannampala b’abantu Bayisirayiri.\n5:7 Amatoffaali gakazibwanga mu musana, essubi nga likozesebwa okwongera okugagumya. Mu biseera ebyamakungula, ebitundu ebya waggulu empeke kwe zibeera bye byatemebwanga, ebikolo ebya wansi ne birekebwa mu nnimiro. Ebikolo ebyo ebya wansi, ebyasigalanga mu nnimiro, Falaawo bye yabagamba bateme okubumba amatoffaali.\n5:1 : Kuv 3:18\n5:2 : a 2Bk 18:35; Yob 21:15 b Kuv 3:19\n5:3 : Kuv 3:18\n5:4 : Kuv 1:11\n5:5 : Kuv 1:7, 9\n5:17 : nny 8\n5:21 : a Lub 34:30 b Kuv 14:11\n5:22 : Kbl 11:11\n5:23 : Yer 4:10


Bukedde Online - Basanze omulambo gw’omutuuze mu ffumbiro\nENFA ya nnamukadde (60) eyasangiddwa obukunya mu ffumbiro ng’afudde yeeraliikirizza abatuuze ne batandika okulowooza nti yatemuddwa.\nAmaka ga Musoki (mu katono) eyafudde.\nBetty Musoki yasangiddwa mu ffumbiro lye ku Ssande ku ssaawa nga 1.00 ez’oku makya mu Kulumba zooni e Bwaise ku luguudo lwa Kolaasi oluva ku Avisi okudda e Kawempe Ttuula.\nOmulambo gwasangiddwa guvaamu omusaayi mu kamwa guli bukunya nga n’akawale k’omunda ne ngoye ze biwanikiddwa waggulu ku mabbali.\nKu mmabbali waabaddewo essimu ye, ssabbuuni, ekyangwe ne bbaketi y’amazzi agaayiise ku ttaka ne gakola ekitaba mwe yabadde agalamidde.\nKu masiga kwabaddeko ebbika nga kirabika yabadde afumba caayi kyokka ng’effumbiro lyabadde liggule.\nWabula, abavubuka babiri abaabadde basula ne Musoki mu nnyumba okuli mutabani we Joshua Mbaziira ne Andrew Mumbere, omwana wa mwannyina James Matte omuserikale, poliisi yabakutte bayambeko mu kunoonyereza ku kufa kw’omuntu ono.\nNabo baategeezezza nti ebyabaddewo baabitegedde bababikira.\nSsentebe w’ekitundu kino, Musa Sembajjwe yagambye nti ow’ebyokwerinda ye yamutegeezezza nga Musoki bwe yasangiddwa ng’afiiridde mu ffumbiro era n’ayita poliisi.\nMusoki abadde abeera mu maka ga kitaawe, omugenzi Andrew Muhindo nga yabadde landiroodi ku mayumba gaabwe ge baasikira ng’abaana abawala, oluvannyuma lwa baganda be okugamulekera nga y’alabirira awaka waabwe.\nPoliisi y’e Kawempe yaleese embwa ekonga olusu n’ewunya ku mulambo oluvannyuma n’egoba ekkubo erya kkoolaasi kyokka n’esibira ku bbagiro mu Kisenye we bayita mu Juba nga we yakomye n’etula ku ttaka.\nABENGANDA SI BAMATIVU\nMagaret Lukodo nnyina wa Musoki omuto agamba nti tannaba kumatira na nfa ya muwala we ono kubanga buli kiseera abadde mweraliikirivu ng’amubuulira ng’obulamu bwe bwe buli mu kutya olw’abaana b’abeera nabo abamwefuulira nga baatuuka n’obutamubuuza.\nYagambye nti baakoma okuba bombi ku Ssande ewedde mu kibiina kyabwe eky’okwekulaakulanya e Nabweru.\nLukodo agamba nti yabaleka ng’olukiiko lukyagenda mu maaso n’adda awaka gye yalina abalwadde babiri.\nYagambye nti yabadde agenda kumusisinkana ku Ssande ayongere okumulambululira ebyali mu lukiiko ate yafunye mawulire nti yafudde. Agamba nti wabaddewo obutakkaanya ng’abaana abalenzi abaafuna ekitundu kya waggulu balina engeri gye baagala okunyigirizaamu abawala abaafuna ku luguudo nga baagala okutunda.\nTUBADDE N’ENTEEKATEEKA Z’OKUSABIRA TAATA\nMonica Kabugho muto w’omugenzi yagambye nti babadde n’enteekateeka z’okusabira omwoyo gwa kitaabwe omwezi ogujja era ng’omugenzi abadde musaale mu ntegeka zino.\nWabula Monica yagambye nti Betty abadde ne puleesa nga bwe baamubikidde yalowoozezza nti ye yamukubye n’afa kikutuko.\nMicheal Tembo mwannyina w’omugenzi eyabasikira yagambye nti muliraanwa naye tebalina kintu kyonna kye bawulidde ekiro beekanze ku babikira kyabadde kituuseewo.\nPoliisi ya Kawempe yagguddewo omusango gw’obutemu ku fayiro SD: 09/06/10/19.


Bukedde Online - Owa DP avudde mu lwokaano lw'akalulu ka Kyadondo East\nDP eggye omuntu waayo Lilian Babirye Kamome mu lwokaano lw’okuddamu okulonda omubaka wa Kyadondo East mu Palamenti ng’egamba nti okuvuganya okw’amaanyi okuliwo mu b’oludda oluvuganya gavumenti kuyinza okuletera NRM okuwangula ekifo kino.\nPulezidenti wa DP Mao ng’ayogera. Amuddiridde ye munnamawulire we Fred Mwesigwa. Ku ddyo ye Lilian Babirye Kamome avudde mu lwokaano. EKIF: MUWANGA KAKOOZA\nPulezidenti wa DP Nobert Mao ategeezezza bannamawulire mu Kampala nti DP erindiridde enkambi y’avuganya yonna kasita teba NRM enaagituukirira gy’egenda okuwagira.\nAbavuganya kuliko; Apolo Katinti (FDC), omuyimbi Robert Ssentamu Kyagulanyi amanyiddwa nga ‘Bobi wine’ (talina kibiina), Sitenda Ssebalu (NRM), Sowedi Kayongo (talina kibiina), Nkunnyingi Muwada (talina kibiina) ne Edward Kasasa (talina kibiina).\nBesigye ali mabega wa Katinti owa FDC kyokka agamba Bobi Wine bw’anaayitamu ajja kukolagana naye.\nBino byonna biddiridde kkooti okusazaamu abadde omubaka w’ekitundu kino Apolo Katinti ng’egamba nti okulonda okwamutwala mu Palamenti kwalimu obuvuyo era n’eragira kuddibwemu.\nMao agambye nti : ‘’Okuvuganya okw’amaanyi okuli mu Kyadondo East kuli mu baaludda luwagira nkyukakyuka (lutawagira NRM) era DP erina okutya nti okuneneng'ana okutandiseewo kuyinza okuleetera NRM okutulya akalulu.\n" Abakulembeze ba DP tutudde ne tusalawo okuggya omuntu waffe Lilian Babirye Kamome mu lwokaano. Era ababadde bamukubira kampeyini bagenda kunnyonnyola abawagizi be,’’ Mao bw'ayongeddeko..\nAtegeezezza nti mu kulonda okwatwala Katinti mu Palamenti, okuvuganya kwali kwa maanyi wakati wa NRM ne FDC Kantinti yasinga Sitenda obululu nga 300 bwokka.\nNga kino kitegeeza nti ab’oludda oluvuganya Gavumenti bwe badda mu kuyuzaayuza obululu ayinza okubalya.\nNg’ate okuwangula kwa NRM kugenda kwongera okusanyalaza ab’oludda oluvuganya.\nAtegeezezza nti DP erudde ng’ekubiriza abantu okwegatta n’okukolera awamu era guno ssi gwe gusoose kwe kutegeeza ng’ekibiina bwe kyakolaganako ne UPC mu kulonda kwa 1996, ne kikolaganako n’abaava mu nsiko, wamu n’okukolagana n’abadduka mu NRM nga Besigye ne Amama Mbabazi byonna bya bikolebwa kuba ng’ensi etuuke ku demokulase owa nnamaddala.